Diari Oficial de la Generalitat Valenciana


Sumari del DOGV 8451, del 26-12-2018 (2018/12497)

RESOLUCIÓ de 13 de desembre de 2018, del president de l'Institut Valencià de Competitivitat Empresarial, per la qual es convoca la concessió de subvencions a empreses per a projectes d'R+D i d'innovació per a l'exercici 2019.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8451

Data del DOGV
:   26-12-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/12311


Data del document
:   13-12-2018

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 13 de desembre de 2018, del president de l'Institut Valencià de Competitivitat Empresarial, per la qual es convoca la concessió de subvencions a empreses per a projectes d'R+D i d'innovació per a l'exercici 2019. [2018/12446]  
Índex  
Preàmbul  
Article 1. Objecte de la resolució  
Article 2. Termini i forma de presentació de les sol·licituds  
Article 3. Resolució de la convocatòria  
Article 4. Obligacions de les empreses beneficiàries  
Article 5. Modificació de la subvenció i reintegrament de les ajudes concedides  
Article 6. Pagament de les ajudes  
Article 7. Dotació pressupostària  
Article 8. Marc normatiu comunitari  
Article 9. Publicitat comunitària. Obligacions  
Disposició final  
Annex I. Ajudes per a projectes d'R+D de Pime (PIDI-CV)  
A. Objecte  
B. Actuacions susceptibles de suport  
C. Requisits generals dels projectes  
D. Empreses beneficiàries  
E. Característiques de l'ajuda  
F. Costos subvencionables  
G. Instrucció i avaluació de sol·licituds. Criteris d'avaluació  
Annex II. Ajudes per a projectes d'R+D en cooperació (PIDCOP-CV)  
A. Objecte  
B. Actuacions susceptibles de suport  
C. Requisits generals dels projectes  
D. Empreses beneficiàries  
E. Característiques de l'ajuda  
F. Costos subvencionables  
G. Instrucció i avaluació de sol·licituds. Criteris d'avaluació  
Annex III. Ajudes per a projectes d'Innovació de Pime. Actuació d'innovació de producte (INNOVAProD-CV)  
A. Objecte  
B. Actuacions susceptibles de suport  
C. Requisits generals dels projectes  
D. Empreses beneficiàries  
E. Característiques de l'ajuda  
F. Costos subvencionables  
G. Instrucció i avaluació de sol·licituds. Criteris d'avaluació  
Annex IV. Ajudes per a projectes d'Innovació de Pime. Actuació d'Innovació de procés (INNOVAProC-CV)  
A. Objecte  
B. Actuacions susceptibles de suport  
C. Requisits generals dels projectes  
D. Empreses beneficiàries  
E. Característiques de l'ajuda  
F. Costos subvencionables  
G. Instrucció i avaluació de sol·licituds. Criteris d'avaluació  
Annex V. Ajudes per a projectes d'Innovació de Pime. Actuació d'adaptació a la indústria 4.0 (INNOVAi4.0-CV)  
A. Objecte  
B. Actuacions susceptibles de suport  
C. Requisits generals dels projectes  
D. Empreses beneficiàries  
E. Característiques de l'ajuda  
F. Costos subvencionables  
G. Instrucció i avaluació de sol·licituds. Criteris d'avaluació  
Annex VI. Ajudes per a projectes d'Innovació de Pime. Actuació d'Innovació en TEIC. (INNOVATeiC-CV)  
A. Objecte  
B. Actuacions susceptibles de suport  
C. Requisits generals dels projectes  
D. Empreses beneficiàries  
E. Característiques de l'ajuda  
F. Costos subvencionables  
G. Instrucció i avaluació de sol·licituds. Criteris d'avaluació  
  
  
Preàmbul  
  
Els programes que s'han posat en marxa per mitjà d'aquesta resolució s'han elaborat amb la finalitat de desenvolupar les mesures relatives a l'R+D+I empresarial previstes en l'Estratègia d'especialització intel·ligent de la Comunitat Valenciana (RIS3 CV) en l'àmbit de la qualitat de vida, del desenvolupament de productes i entorns personalitzats, dels processos de fabricació avançats i nous sistemes industrials, de la sostenibilitat i del desenvolupament d'accions complementàries de foment de l'R+D+I.  
La Llei 38/2003, de 17 de novembre, general de subvencions, estableix en l'article 23, que el procediment per a la concessió de subvencions s'iniciarà sempre d'ofici, per mitjà de convocatòria aprovada per l'òrgan competent.  
Per això i en virtut del que es disposa en l'article 160.4 de la Llei 1/2015, de 6 de febrer, de la Generalitat, d'hisenda pública del sector públic instrumental i de subvencions, i l'article 3 de l'Ordre 27/2016, de 25 de novembre, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió d'ajudes en matèria d'R+D i innovació empresarial per l'Institut Valencià de Competitivitat Empresarial (IVACE), en matèria d'R+D i innovació, resolc:  
  
Article 1. Objecte de la resolució  
1. L'objecte d'aquesta resolució és convocar la concessió per l'Institut Valencià de Competitivitat Empresarial (IVACE) de subvencions vinculades a projectes d'R+D i innovació, a càrrec del pressupost de l'exercici 2019, enquadrats en els programes següents:  
  
- Ajudes per a projectes d'R+D de Pime (PIDI-CV)  
- Ajudes per a projectes d'R+D en cooperació (PIDCOP-CV)  
- Ajudes per a projectes d'Innovació de Pime (INNOVA-CV), programa que al seu torn comprén quatre actuacions:  
- Ajudes per a projectes d'innovació de producte (INNOVAProD-CV)  
- Ajudes per a projectes d'innovació de procés (INNOVAProC-CV)  
  
- Ajudes per a projectes d'adaptació a indústria 4.0 (INNOVAi4.0-CV)  
- Ajudes per a projectes d'innovació en TEIC (INNOVATeiC-CV)  
  
2. Les bases reguladores d'aquesta convocatòria són les aprovades per l'Ordre 27/2016, de 25 de novembre, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió d'ajudes en matèria d'R+D i innovació empresarial per l'Institut Valencià de Competitivitat Empresarial (IVACE), publicades en el Diari Oficial de la Generalitat Valenciana (Diari Oficial de la Generalitat Valenciana), número 7927, de 29 de novembre de 2016, modificada per l'Ordre 17/2018, de 23 d'octubre, de la Conselleria d'Economia Sostenible, Sectors Productius, Comerç i Treball (Diari Oficial de la Generalitat Valenciana 8410, 25.10.2018); en aquests bases s'estableixen les condicions de les ajudes en el que no es preveu en aquesta convocatòria.  
  
Article 2. Termini i forma de presentació de les sol·licituds  
1. La presentació de les sol·licituds s'ajustarà al que s'estableix en l'article 5 de l'Ordre 27/2016, de 25 de novembre.  
2. El termini de presentació de sol·licituds s'iniciarà el dia 15 de gener de 2019, i finalitzarà a les 23.59.59 hores del dia 21 de febrer de 2019 per als programes d'R+D de Pime (PIDI-CV) i R+D en Cooperació (PIDCOP-CV) i del 26 de febrer de 2019 per al programa d'Innovació de Pime (INNOVA-CV).  
3. La tramitació del procediment serà telemàtica. La presentació telemàtica requerirà que l'empresa sol·licitant tinga signatura electrònica, bé amb el certificat reconegut d'entitat, bé amb el certificat reconegut per a ciutadans (persona física), els dos emesos per l'autoritat de certificació de la Comunitat Valenciana, DNI electrònic, certificat de la Fàbrica Nacional de Moneda i Timbre, així com els certificats reconeguts en la llista de confiança de prestadors de serveis de certificació establits a Espanya, publicat en la seu electrònica del Ministeri d'Indústria, Comerç i Turisme. La sol·licitud es presentarà en el registre telemàtic de l'IVACE a través de la pàgina web http://www.ivace.es.  
  
4. La presentació de la sol·licitud comportarà l'acceptació de les bases, fins i tot el que es disposa en aquesta convocatòria.  
5. A més de la documentació prevista en l'article 5.5 de les bases reguladores, l'empresa ha de presentar, juntament amb l'imprés de sol·licitud, la memòria i els annexos, la documentació següent:  
a) De caràcter tècnic:  
- Contracte o acord de col·laboració subscrit amb centres o organismes d'investigació, en cas que en tinga. En el cas que els contractes o acords continguen obligacions anteriors a la data de sol·licitud al programa PIDI-CV o al programa PIDICOP-CV que comprometen l'inici d'un projecte d'R+D o algun aspecte essencial d'aquest, la sol·licitud es denegarà per contravindre el principi de l'efecte incentivador segons l'article 20.3 i 26.3, respectivament, de l'Ordre 27/2016, de 25 de novembre.  
- Quan el projecte incloga el cost de contractació de serveis externs per a activitats d'R+D i innovació l'import dels quals per a un mateix proveïdor, en el total de conceptes del projecte, supere la quantitat de 14.999,99 euros (IVA exclòs) s'han d'aportar, juntament amb la sol·licitud, tres ofertes o informe justificatiu segons s'estableix en l'article 4.4 d'aquesta resolució. En el cas que no es presenten les tres ofertes o no es considere vàlid l'informe, no es considerarà elegible el cost per al càlcul de la subvenció, sense perjudici que puga requerir-se que s'acredite en la justificació l'execució i el pagament dels treballs.  
  
b) Relativa a la personalitat jurídica:  
- Quan siga una societat la inscripció en el Registre Mercantil de la qual siga obligatòria, l'IVACE obtindrà la informació relativa a la personalitat jurídica de l'empresa sol·licitant, si bé pot requerir directament a aquesta la presentació d'algun document concret.  
- En el cas d'empreses sol·licitants la inscripció en el Registre Mercantil de les quals no siga obligatòria (empresaris individuals, cooperatives), l'empresa sol·licitant ha d'aportar una fotocòpia dels documents següents: contracte o acta de constitució i estatuts vigents, poder de representació del signant de la sol·licitud, o document equivalent segons les prescripcions legals, i DNI si és empresari/ària individual i no ha autoritzat l'IVACE per a obtindre'l en l'imprés de sol·licitud.  
  
c) Relativa al compliment d'obligacions mediambientals:  
Instrument ambiental al qual estiga sotmesa l'activitat o les instal·lacions on l'entitat sol·licitant haja d'executar el projecte. En cas d'estar exempta o en tràmit d'obtenció, s'ha d'aportar documentació que acredite aquesta circumstància, sense perjudici de l'aportació posterior de l'instrument ambiental.  
d) Relativa al compliment d'obligacions fiscals i amb la Seguretat Social: només cal presentar la documentació acreditativa de trobar-se al corrent en cas que no haja autoritzat l'IVACE per a obtindre'l per mitjans telemàtics.  
No cal aportar la documentació anterior que ja conste en poder de l'IVACE sempre que es mantinga vigent i s'aporte declaració de vigència a aquest efecte, segons el model disponible en l'adreça d'internet de l'IVACE: http://www.ivace.es.  
6. Quan la sol·licitud no complisca els requisits exigits en la Llei 39/2015, d'1 d'octubre, del procediment administratiu comú de les administracions públiques, o no s'adjunte la documentació que, d'acord amb aquesta convocatòria siga exigible, es requerirà a l'empresa sol·licitant perquè ?en el termini de deu dies hàbils des de l'endemà de la recepció del requeriment- esmene la falta o adjunte els documents preceptius, amb l'advertència que, si no ho fa, es tindrà per desistit de la seua sol·licitud, amb la resolució prèvia dictada en els termes previstos en la legislació administrativa.  
7. Els requeriments es faran per mitjans electrònics i s'entendran practicats o rebutjats en els termes que s'assenyalen en la Llei 39/2015, d'1 d'octubre, del procediment administratiu comú de les administracions públiques. En aquest sentit, si transcorren deu dies naturals sense que s'accedisca al contingut del requeriment, s'entendrà que la notificació s'ha rebutjat i es tindrà per fet el tràmit de la notificació.  
8. Es delega en la persona que ostente la prefectura de l'Àrea d'Empreses i Associacions de la Unitat IVACE Innovació, la resolució de les incidències produïdes amb anterioritat a la concessió, especialment les referides a desistiments, canvi d'empresa sol·licitant i canvi de projecte.  
  
  
Article 3. Resolució de la convocatòria  
1. La presidència de l'IVACE serà l'òrgan competent per a dictar les resolucions d'aprovació o denegació de les ajudes corresponents a aquesta convocatòria, a petició de la Comissió d'Avaluació definida en l'article 8 de l'Ordre 27//2016, de 25 de novembre.  
  
2. El termini màxim per a resoldre i notificar la resolució serà de sis mesos, a comptar des de la publicació de l'extracte de convocatòria en el Diari Oficial de la Generalitat Valenciana. Transcorregut el termini sense que s'haja notificat la resolució expressa, les empreses sol·licitants entendran desestimades les seues sol·licituds per silenci administratiu. Tot això sense perjudici de l'obligació de resoldre expressament que incumbeix l'Administració.  
3. La resolució motivada del procediment es notificarà als interessats via telemàtica i les ajudes concedides es publicaran en la Base de dades Nacional de Subvencions (BDNS) en compliment del que s'estableix en la Llei 38/2003, de 17 de novembre, general de subvencions, amb expressió de la convocatòria, del programa i el crèdit pressupostari al qual s'imputen, empresa beneficiària, quantitat concedida i objectiu o finalitat de la subvenció.  
4. La resolució de concessió i/o denegació posarà fi a la via administrativa. Es delega en la persona titular de la Direcció General de l'IVACE la resolució dels recursos de reposició.  
  
Article 4. Obligacions de les empreses beneficiàries  
1. Les obligacions de les empreses beneficiàries s'especifiquen en l'article 10 de les bases reguladores d'aquesta convocatòria, sense perjudici de les previstes en l'article 14 de la Llei 38/2003, de 17 de novembre, general de subvencions.  
2. La justificació de l'ajuda es farà amb un compte justificatiu amb aportació de justificants de despesa i pagament i en la forma exigida en les Instruccions per a la justificació aprovades per resolució de la Direcció General de l'IVACE.  
a) En tot cas comprendrà la documentació següent:  
- Memòria que reculla de manera detallada les activitats fetes.  
- Relació de despeses de l'activitat omplida amb l'aplicació Justific@, accessible des de http://www.ivace.es  
- Justificants de despesa i pagament, que inclouen, en el cas de despeses corresponents a serveis externs, còpia dels informes o documentació equivalent per a acreditar la realització del servei.  
- Informe de persona auditora o empresa inscrita en el Registre Oficial d'Auditors de Comptes (ROAC) d'acord amb l'Ordre EHA/1434/2007, de 17 de maig, per la qual s'aprova la norma d'actuació dels treballs de revisió de comptes justificatius de subvencions en l'àmbit del sector públic estatal (BOE 125, 25.05.2007), així com d'un llistat de comprovació del compliment dels requisits de les Instruccions de justificació, signat per l'auditor i visat per la representació legal de l'empresa beneficiària.  
b) Els pagaments s'han de dur a terme a través d'entitat financera, i la justificació es farà per mitjà de la presentació de còpia de l'extracte bancari que acredite l'eixida efectiva dels fons juntament amb còpia de la transferència o del xec nominatiu. Només s'admetran quan s'acredite el pagament per la totalitat de la despesa corresponent en el període establit en l'apartat 3 d'aquest article. En qualsevol cas, queden exclosos els pagaments fets en efectiu o per caixa.  
c) En cas que l'ordre de transferència i/o l'apunt de l'extracte bancari siguen globals i, per tant, estiguen referits a diversos justificants de despesa, relacionats amb el projecte o no, cal adjuntar una relació detallada d'aquests en la qual apareguen l'empresa destinatària, la identificació del justificant de la despesa (número de la factura o el concepte d'aquesta) i l'import pagat.  
3. Terminis d'execució, justificació i validesa de justificants de despesa i pagament.  
a) Per a les ajudes concedides en el marc de PIDI-CV i de PIDCOP-CV:  
- El projecte s'ha de desenvolupar en el període comprés entre la data de sol·licitud i el 30 de juny de 2018, i s'entén que s'ha iniciat quan s'haja produït el primer compromís de despesa ferma i irreversible.  
  
- Seran subvencionables les despeses incorregudes en la realització del projecte sempre que la data del justificant de despesa es trobe compresa en el període indicat en l'apartat anterior.  
- Només s'admeten els pagaments fets amb posterioritat a la data de sol·licitud i fins a la data de justificació del projecte.  
- La justificació de l'execució del projecte s'ha de presentar amb data límit el 6 d'octubre de 2020.  
b) Per a les ajudes concedides en el marc d'INNOVA-CV:  
- El projecte s'ha de desenvolupar en el període comprés entre l'1 de gener de 2019 i el 30 de juny de 2020, i s'entén que s'ha iniciat quan s'haja produït el primer compromís de despesa ferma i irreversible.  
  
- Seran subvencionables les despeses incorregudes en la realització del projecte sempre que la data del justificant de despesa es trobe compresa en el període indicat en l'apartat anterior.  
- S'admeten els pagaments fets amb posterioritat a l'1 de gener de 2019 i fins a la data de justificació del projecte.  
- La justificació de l'execució del projecte s'ha de presentar amb data límit el 7 d'octubre de 2020.  
4. Pel que fa a l'import facturat per una mateixa empresa proveïdora supere, IVA exclòs, la quantitat de 14.999,99 euros, l'empresa beneficiària ha d'aportar, juntament amb la sol·licitud, en el cas de prestació de serveis externs per a activitats d'R+D i innovació, o en el moment de la justificació en la resta de casos, acreditació d'haver sol·licitat, abans de la contractació de la despesa, com a mínim tres ofertes de diferents entitats proveïdores sense vinculació entre aquests ni amb l'empresa beneficiària de l'ajuda, entenent com a tals les que responguen a la definició de l'article 68.2 del Reglament de la Llei general de subvencions, aprovat per Reial decret 887/2006, de 21 de juliol. Per a la facturació d'actius materials, el límit anterior i l'obligació esmentada s'estableix per a cada un, sempre que es puga justificar la independència entre aquests.  
Si no s'aporten, o si després del procés d'esmena previst, persisteixen deficiències assenyalades per l'IVACE pel que fa a aquesta documentació, es procedirà d'acord amb el que s'estableix en l'article 5.4 d'aquesta convocatòria.  
Les ofertes s'han de seleccionar entre entitats amb paràmetres equiparables i complir els requisits següents:  
a) Requisits materials: les ofertes han d'estar prou detallades, i especificar els treballs que s'han de fer i el preu, i han de ser comparables en el contingut.  
b) Requisits formals: les ofertes han d'estar datades, i contindre les dades que permeten la identificació correcta de la persona o empresa remitent, juntament amb el logotip o el segell de l'entitat.  
En cas de no optar per l'oferta més econòmica, ha de presentar un informe per a justificar per què no s'ha triat aquesta oferta.  
Excepcionalment, en el cas que per les característiques especials del bé o servei no hi haja en el mercat suficient nombre d'entitats que el subministren o presten, se substituirà la presentació de les tres ofertes d'empreses proveïdores pels documents següents:  
a) Un informe explicatiu, signat per la representació legal, sobre les característiques especials del bé o servei que fan impossible la localització d'un mínim de tres entitats proveïdores d'aquest. No s'admet com a justificant de la no-presentació de 3 ofertes si l'argument es basa en:  
- Les característiques de l'entitat proveïdora (per exemple: proveïdora habitual, o subministradora única sense que en aquest cas s'aporten més dades que l'acrediten, etc.).  
- Les característiques genèriques del bé o servei (per exemple: caràcter tecnològic del servei, etc.).  
- Les característiques genèriques de l'empresa beneficiària (per exemple: política de compres implantada i aprovada per la direcció, etc.).  
b) Un annex a l'informe explicatiu amb documentació que acredite la cerca d'entitats proveïdores del bé o servei.  
5. Altres obligacions:  
a) Inserir en el material divulgatiu relacionat amb la difusió del projecte el logotip d'IVACE disponible en http://www.ivace.es.  
b) Complir les seues obligacions fiscals i amb la Seguretat Social de manera que quede acreditada aquesta circumstància en el moment previ a l'atorgament de l'ajuda i al del reconeixement de l'obligació per IVACE, en els termes establits en la normativa vigent en la matèria.  
  
c) Els documents justificatius de les despeses corresponents al projecte subvencionat s'han de conservar durant el període mínim establit en el Reglament (UE) núm. 1303/2013, del Parlament Europeu i del Consell de 17 de desembre de 2013.  
En aquest sentit, els documents es conservaran o bé en forma d'originals o de còpies compulsades d'originals, o bé en suports de dades comunament acceptades, especialment versions electròniques de documents originals o documents que només hi ha en versió electrònica. Els documents es conservaran en una forma que permeta la identificació dels interessats durant el període necessari per a les finalitats per a les quals es van recollir les dades o per a les quals tracten ulteriorment. Quan els documents només es troben en versió electrònica, els sistemes informàtics utilitzats compliran normes de seguretat acceptades que garantisquen que els documents conservats s'ajusten als requisits legals nacionals i són fiables a l'efecte d'auditoria.  
d) Disposar de llibres comptables i registres diligenciats i altres documents degudament auditats en els termes exigits per la legislació mercantil, així com els estats comptables.  
En l'execució dels projectes s'ha de mantindre, a més, un sistema de comptabilitat separat o un codi comptable adequat en relació amb totes les transaccions relacionades amb el projecte, sense perjudici de les normes de comptabilitat nacional. En aquest sentit han de presentar en el compte justificatiu de la subvenció un llistat en què cada apunt que es faça d'una despesa, un pagament o un ingrés i un cobrament en el llibre diari de comptabilitat segons el Pla general comptable (PGC), es reflectisca la quantia d'aquest apunt que té relació amb la subvenció concedida, i cal reflectir en aquest llistat tant el número d'apunt i seient del llibre diari, com el subcompte del PGC i l'import del subcompte que correspon a la subvenció concedida, llevat que les empreses beneficiàries ja disposen d'un sistema de comptabilitat separada que permeta apreciar la traçabilitat que s'hi refereix.  
e) Facilitar a l'IVACE la informació relativa a indicadors financers, de producció i resultats, que permeten mesurar l'avanç davant de la situació de partida descrita per l'empresa beneficiària en la memòria del projecte com a conseqüència de l'execució d'aquest.  
f) En els programes PIDI-CV i PIDCOP-CV, les empreses beneficiàries han d'acreditar l'efecte incentivador de l'ajuda concedida. S'entendrà que hi ha efecte incentivador si abans de començar a treballar en el projecte o activitat l'empresa beneficiària ha presentat a l'IVACE la sol·licitud de l'ajuda. De conformitat amb el que es disposa en l'article 2.23 del Reglament número 651/2014, de la Comissió, de 17 de juny de 2014, s'entén que s'han iniciat els treballs si hi ha un compromís en ferm irreversible anterior a la data de sol·licitud; les despeses en què puguen incórrer en la realització d'estudis de viabilitat, la compra de terrenys o l'obtenció de permisos no suposen l'incompliment de l'efecte incentivador, si bé poden ser objecte d'anàlisi individualitzada per l'IVACE a l'efecte de verificar-la.  
g) Instrument ambiental al qual estiga sotmesa l'activitat o les instal·lacions en què l'entitat sol·licitant haja executat el projecte, només en cas que no s'haja presentat en la fase de sol·licitud per trobar-se en tràmit d'obtenció.  
h) En el cas de les empreses beneficiàries del programa INNOVA-CV, complir les prescripcions de l'article 5 del Reglament núm. 1407/2013, de la Comissió, de 18 de desembre de 201e.  
  
Article 5. Modificació de la subvenció i reintegrament de les ajudes concedides  
1. L'empresa beneficiària ha de fer el projecte objecte de subvenció en la forma descrita en la sol·licitud i en la memòria corresponent, i de manera que es complisca la finalitat de l'ajuda, respectant els costos indicats en la notificació de concessió i pels imports que s'hi especifiquen. Si durant l'execució del projecte es produeixen circumstàncies excepcionals que modifiquen el desenvolupament previst, es procedirà per part de l'empresa beneficiària de la següent manera, d'acord amb la tipologia de la modificació:  
Tipus de modificació Procediment i criteri d'aplicació  
Modificacions en el projecte que no alteren els aspectes essencials ni els que van ser rellevants en l'avaluació, sempre que no suposen una redistribució entre els imports basats per concepte de despesa superior al 20 %. No es requereix l'autorització prèvia de l'IVACE. S'han de motivar adequadament en la memòria justificativa d'execució del projecte perquè, segons l'IVACE, finalment es puga admetre.  
Modificacions en el projecte que alteren aspectes essencials o que van ser rellevants en l'avaluació, com la substitució de centre d'investigació o empresa de serveis d'assistència tècnica, consultoria i equivalents, identificada en la memòria tècnica del projecte, o la redistribució entre els imports susceptibles de suportar per concepte de despesa superior al 20 %. Es requereix la presentació d'una sol·licitud d'autorització prèvia presentada, com a mínim, 2 mesos abans de la data límit d'execució del projecte establida en l'article 4.3. Es pot autoritzar sempre que, segons el parer de l'IVACE, la nova valoració del projecte no modifique els criteris de concessió aplicats.  
Ampliació de la data de justificació. Es requereix la presentació d'una sol·licitud d'autorització prèvia presentada, com a mínim, 15 dies naturals abans de la data de justificació del projecte establida en l'article 4.3. Es pot acceptar sempre que, segons el parer de l'IVACE, siga compatible amb els terminis i procediments de gestió de la convocatòria.  
La possible autorització no suposarà la modificació del període d'execució del projecte ni d'elegibilitat de despeses.  
Qualsevol altra modificació diferent de les anteriors. Es requereix la presentació d'una sol·licitud d'autorització prèvia presentada, com a mínim, 2 mesos abans de la data límit d'execució del projecte establida en l'article 4.3. La seua autorització per part de l'IVACE s'estudiarà de manera individualitzada.  
  
  
  
Les sol·licituds de modificació s'han de justificar adequadament per l'empresa beneficiària i en cap cas poden suposar un increment en l'import de l'ajuda concedida.  
2. En la justificació de la despesa es poden acceptar, segons el personal tècnic de l'IVACE, desviacions entre els diferents costos subvencionables, de manera que la disminució d'uns es compense amb l'excés en uns altres, si bé només en les circumstàncies següents:  
a) En els costos amb justificació superior al 80 % del que es preveu en la notificació, la disminució de despesa es pot compensar fins a arribar al 100 % amb els excessos que provenen d'altres costos en els quals s'haja justificat per damunt del que estava previst.  
b) Només es pot emprar per a compensar l'excés d'un cost que, com a màxim, supose el 20 % de la quantitat a justificar d'aquest cost.  
  
c) Els excessos en les partides de despesa de recursos humans no es poden utilitzar per a compensar altres costos.  
d) Els costos la despesa justificada dels quals siga inferior al 80 % del que es preveu en la notificació d'ajuda no admetran compensació.  
e) En qualsevol cas, després d'aplicar les possibles compensacions, cap cost quedarà amb una subvenció assignada superior a la indicada en la notificació d'ajuda.  
f) La compensació entre costos no alterarà en cap cas la naturalesa del projecte.  
Qualsevol altre plantejament en la justificació dels costos aprovats del projecte requerirà l'autorització prèvia i expressa de l'IVACE d'acord amb el que es preveu en l'apartat 1 d'aquest article.  
En qualsevol cas, les modificacions resultants dels mecanismes de compensació detallats o aprovades per l'IVACE no estaran en contradicció amb els requisits exigits per a l'aprovació del projecte i hi seran aplicables els límits establits per a cada programa en els annexos d'aquesta resolució.  
3. Tota alteració de les condicions que s'han tingut en compte per a la concessió i, en general, l'incompliment de les obligacions per part de l'empresa beneficiària, pot donar lloc a la minoració o revocació de l'ajuda concedida o al desistiment sense efectes, amb exigència, si escau, del reintegrament de les quantitats indegudament percebudes i de l'interés de demora des del moment del pagament de la subvenció fins que s'acorde la procedència del reintegrament d'aquesta.  
4. La no-presentació de les ofertes o els informes a què fa referència l'article 4.4, o la insuficiència d'aquests, donarà lloc a la consegüent minoració o revocació si es produeix en el moment de la justificació, o a la no-consideració d'aquests costos com a elegibles si és en la fase de sol·licitud.  
5. La presentació per part de l'empresa beneficiària d'un percentatge de despeses pagades inferior al 60 % de la quantitat total que cal justificar donarà lloc a la revocació de l'ajuda, llevat que tècnicament es puga considerar que així i tot el projecte s'ha desenvolupat efectivament i no es declare la revocació sinó la minoració.  
6. Es delega en la persona titular de la prefectura de l'àrea d'Empreses i Associacions de la Unitat IVACE Innovació, la resolució de les incidències que es produïsquen amb posterioritat a la concessió ?sense que en cap cas això supose una modificació de la baremació que haja impedit l'adjudicació de l'ajuda segons els criteris aprovats per la Comissió d'Avaluació- especialment les referides a renúncies, canvi de l'empresa beneficiària, possibles pròrrogues per a l'execució i/o justificació d'aquest i canvi de projecte. La resolució relativa a les possibles minoracions o de desistiment sense efectes de les subvencions concedides es delega en la persona titular de la Direcció General de l'IVACE.  
  
  
Article 6. Pagament de les ajudes  
1. L'IVACE procedirà al pagament de l'ajuda una vegada s'haja executat el projecte al qual estava destinada, i sempre que haja verificat el compliment de les obligacions exigibles a l'empresa beneficiària.  
2. Amb la sol·licitud prèvia de l'empresa beneficiària, l'IVACE podrà anticipar el pagament de la subvenció concedida d'acord amb les següents condicions, sempre que s'aproven en la Llei de Pressupostos de la Generalitat per a l'exercici 2019:  
- Microempreses o petites empreses, fins a un 75 % de la subvenció concedida.  
- Mitjanes empreses, fins a un 50 % de la subvenció concedida.  
Serà necessari en tots els casos la constitució d'una garantia del 25 % de l'import anticipat, que haurà de depositar-se en la Tresoreria de l'Institut Valencià d'Administració Tributària (IVAT), en les delegacions d'Alacant, Castelló o València.  
La grandària d'empresa es determinarà seguint el criteri previst en l'annex I del Reglament (UE) núm. 651/2014 de la Comissió de 17 de juny de 2014 pel qual es declaren determinades categories d'ajuda compatibles amb el mercat interior en aplicació dels articles 107 i 108 del Tractat (DO L 187 de 26.06.2014), així com en la normativa que poguera modificar-la.  
  
Article 7. Dotació pressupostària  
1. Els programes d'R+D Pime (PIDI-CV) i d'R+D en Cooperació (PIDCOP-CV) disposaran d'un finançament al 50 % del Programa Operatiu FEDER de la Comunitat Valenciana 2014-2020, dins de l'Eix prioritari 1 «Potenciar la investigació, el desenvolupament tecnològic i la innovació», Objectiu Específic 1.2.1 «Impuls i promoció d'activitats de R+I liderades per les empreses, suport a la creació d'empreses innovadores i suport a la compra pública innovadora».  
2. El programa d'Innovació de Pime (INNOVA-CV) tindrà un finançament al 50 % del Programa operatiu FEDER de la Comunitat Valenciana 2014-2020, dins de l'Eix prioritari 3 «Millorar la competitivitat de les pime», Objectiu específic 3.4.2 «Promoure la innovació de la pime i la cooperació per a la innovació en tots els àmbits».  
  
3. El pressupost per a la concessió de les subvencions del programa PIDI-CV serà de 4.057.000 euros a càrrec de la línia S6722000 Investigació, Desenvolupament i Innovació empresarial del pressupost de la Generalitat per a l'exercici 2019, i la dotació queda condicionada a l'existència d'aquest en la Llei de pressupostos de la Generalitat 2019 i a la seua publicació en el Diari Oficial de la Generalitat Valenciana.  
4. El pressupost per a la concessió de les subvencions del programa PIDCOP-CV prevista en aquesta resolució serà d'1.912.500 euros a càrrec de la línia S6722000 Investigació, Desenvolupament i Innovació empresarial del pressupost de la Generalitat per a l'exercici 2019, i la dotació queda condicionada a l'existència d'aquest en la Llei de pressupostos de la Generalitat 2019 i a la seua publicació en el Diari Oficial de la Generalitat Valenciana.  
5. En els programes PIDI-CV i PIDICOP-CV, si després de la resolució de les sol·licituds queda pressupost no consumit en un d'aquests, podrà destinar-se a l'altre.  
6. El pressupost per a la concessió de les subvencions del programa INNOVA-CV prevista en aquesta resolució serà de 6.000.000 euros a càrrec de la línia S6722000 Investigació, Desenvolupament i Innovació empresarial del pressupost de la Generalitat per a l'exercici 2019, i la dotació queda condicionada a l'existència d'aquest en la Llei de pressupostos de la Generalitat 2019 i a la seua publicació en el Diari Oficial de la Generalitat Valenciana. El pressupost destinat a cada una de les seues actuacions s'establirà considerant el total destinat al programa i els costos subvencionables de tots els projectes presentats per a aquesta actuació, d'acord amb la fórmula següent:  
[Pressupost Actuació n] = [Pressupost Programa Innovació de Pime INNOVA-CV] x [ costos subvencionables Actuació n] / [costos subvencionables INNOVA-CV].  
Si després de la distribució del pressupost resultant d'aquest càlcul entre les sol·licituds susceptibles d'ajuda hi ha en alguna de les actuacions una part de pressupost no aplicada, aquesta diferència es pot distribuir de nou proporcionalment entre la resta de les actuacions segons la fórmula anterior.  
7. En qualsevol cas es pot incrementar el finançament quan es produïsca un augment del crèdit disponible procedent d'altres convocatòries en les quals s'hagen resolt sol·licituds per un import inferior a la despesa inicialment prevista, o de les quals es deriven obligacions liquidades o reconegudes per un import inferior a l'ajuda que es va concedir al moment oportú, o bé quan aquest augment siga conseqüència d'una generació, ampliació o incorporació de crèdit.  
L'efectivitat de les quanties addicionals queda condicionada a la declaració de disponibilitat del crèdit, a l'aprovació de la modificació pressupostària que procedisca, i a la publicació en la Base Nacional de Dades de Subvencions (BNDS) i butlletins que corresponga amb caràcter previ a la resolució de concessió. En aquests supòsits s'aprovaran les corresponents modificacions de la convocatòria que es publicaran en la Base Nacional de Dades de Subvencions (BNDS) i butlletins que corresponga, sense necessitat d'obrir d'un termini addicional per a presentar noves sol·licituds.  
  
Article 8. Marc normatiu comunitari  
A més del que es disposa en el preàmbul de l'Ordre 27/2016, de 25 de novembre, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió d'ajudes en matèria d'R+D i innovació empresarial per l'Institut Valencià de Competitivitat Empresarial (IVACE) seran aplicables les disposicions següents:  
- Reglament delegat (UE) núm. 480/2014 de la Comissió, de 3 de març de 2014, del Parlament Europeu i del Consell pel qual s'estableixen disposicions comunes relatives al Fons Europeu de Desenvolupament Regional, al Fons Social Europeu, al Fons de Cohesió, al Fons Europeu Agrícola de Desenvolupament Rural i al Fons Europeu Marítim i de la Pesca, i pel qual s'estableixen disposicions generals relatives al Fons Europeu de Desenvolupament Regional, al Fons Social Europeu, al Fons de Cohesió i al Fons Europeu Marítim i de la Pesca.  
- La concessió de les ajudes previstes en l'annex I i II d'aquesta convocatòria s'acollirà als articles 25 i 28 del Reglament (UE) núm. 651/2014, de la Comissió de 17 de juny de 2014, pel qual es declaren determinades categories d'ajuda amb el mercat interior en aplicació dels articles 107 i 108 del Tractat (DO L 187 de 26.06.2014). Al seu torn, la concessió de les ajudes previstes en els annexos III a VI d'aquesta convocatòria s'acollirà al Reglament (UE) núm. 1407/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis (DO L 352 de 24.12.2013). Les ajudes previstes en els annexos I i II d'aquesta convocatòria s'han registrat per la Comissió Europea, amb número d'identificació d'ajuda estatal SA.47470.  
- Qualsevol altra normativa que per la matèria hi siga aplicable.  
  
Article 9. Difusió, publicitat comunitària, transparència i detecció del frau  
1. L'entitat beneficiària ha de complir les mesures de difusió, publicitat comunitària i transparència per mitjà de l'aportació de la següent documentació gràfica:  
a) Fotografies dels equips, mitjans productius, instal·lacions, resultats, etc. que acrediten la realització de les activitats/serveis desenvolupats en el projecte.  
b) El material que s'indica a continuació com a acreditació d'haver informat les parts intervinents en el projecte i la ciutadania del cofinançament d'aquest per l'IVACE i el Fons Europeu de Desenvolupament Regional (FEDER):  
- Portades dels documents i acreditació de les accions d'informació i comunicació (informes, escrits, presentacions, esdeveniments, documentació de reunions, etc.).  
- Captura de pantalla de la pàgina web on conste una breu descripció del projecte subvencionat amb els seus objectius i resultats, i s'indique l'import rebut i el nom del programa  
- Fotografia del cartell informatiu sobre el projecte (d'una mida mínima A3) en un lloc visible al públic.  
En tots aquests documents cal destacar necessàriament el suport financer de l'IVACE i del Fons Europeu de Desenvolupament Regional (FEDER), per mitjà de la inserció de:  
- El logotip de l'IVACE.  
- L'emblema de la Unió Europea, segons les característiques tècniques establides en el capítol II i annex II del Reglament d'execució UE núm. 821/2014.  
- La menció «Projecte cofinançat pels fons FEDER, dins del Programa Operatiu de la Comunitat Valenciana 2014-2020».  
c) Mesures de transparència: quan l'import de la subvenció siga superior a 100.000 euros, o quan almenys el 40 % del total dels ingressos anuals de l'entitat beneficiària tinguen caràcter d'ajuda o subvenció pública, ha d'acreditar haver complit la legislació bàsica sobre transparència, i aportar una captura de pantalla de la pàgina web ?o mitjà electrònic de finalitat similar- en què aparega la informació següent:  
  
- Contractes subscrits amb una administració pública, i fer menció a les parts, l'objecte, termini de durada, import de licitació i d'adjudicació, el nombre d'empreses licitadores i el procediment utilitzat.  
  
- Convenis amb l'Administració Pública subscrits, fent menció a les parts, l'objecte, termini de durada i obligacions econòmiques convingudes, així com les possibles modificacions.  
- Subvencions i ajudes públiques rebudes, amb indicació de l'import i la finalitat.  
2. Qualsevol persona que tinga coneixement de fets que puguen ser constitutius de frau o irregularitat relacionats amb les ajudes previstes en aquesta convocatòria pot fer-los saber al Servei Nacional de Coordinació Antifrau de la Intervenció General de l'Administració de l'Estat, a través del canal habilitat a aquest efecte per aquest servei en l'adreça web: http://igaepre.central.sepg.minhac.age/llocs/igae/és-ÉS/pàgines/Denam.aspx, o a través de l'enllaç «Bústia - Control Antifrau» en la pàgina d'inici d'ivace.es.  
  
  
DISPOSICIÓ FINAL  
  
Primera. Desenvolupament i execució  
Es delega en la persona titular de la Direcció General de l'IVACE per a dictar les resolucions necessàries per al desenvolupament, l'eficàcia i l'execució d'aquesta convocatòria.  
  
Segona. Entrada en vigor  
Aquesta resolució entrarà en vigor l'endemà de la publicació del seu extracte en el Diari Oficial de la Generalitat Valenciana (DOGV).  
  
  
Contra aquesta resolució, que posa fi a la via administrativa, es pot interposar en el termini d'un mes un recurs potestatiu de reposició davant del conseller d'Economia Sostenible, Sectors Productius, Comerç i Treball, de conformitat amb el que s'estableix en els articles 123 i 124 de la Llei 39/2015, d'u d'octubre, del procediment administratiu comú de les administracions públiques, o bé en el termini de dos mesos, un recurs contenciós administratiu, davant de la sala contenciosa administrativa del Tribunal Superior de Justícia de la Comunitat Valenciana, de conformitat amb el que es preveu en els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar-se qualsevol altre recurs que s'estime oportú.  
  
València, 13 de desembre de 2018.- El president de l'IVACE: Rafael Climent González.  
  
  
ANNEX I  
Ajudes per a projectes d'R+D de Pime (PIDI-CV)  
  
A més de les condicions generals establides en les bases reguladores i en la resolució de convocatòria seran aplicables per a aquest programa les condicions indicades a continuació.  
  
A. Objecte  
Desenvolupament de projectes d'R+D fets per pimes.  
  
B. Actuacions susceptibles de suport  
1. Els projectes s'han de poder enquadrar en alguna de les tipologies susceptibles de suport previstes en l'article 20 de les bases reguladores.  
2. Els projectes hauran d'estar situats en nivells TRL (Technology Readiness Levels) entre 1 a 7, els dos inclosos. La descripció de TRL s'utilitzarà per la Comissió Europea, que s'adjunta a manera de resum:  
  
- TRL 1: Principis bàsics observats i reportats.  
- TRL 2: Concepte i/o aplicació tecnològica formulada.  
- TRL 3: Funció crítica analítica i experimental i/o prova de concepte característica.  
- TRL 4: Validació de component i/o disposició d'aquests en entorn de laboratori.  
- TRL 5: Validació de component i/o disposició d'aquests en un entorn rellevant.  
- TRL 6: Model de sistema o subsistema o demostració de prototip en un entorn rellevant.  
- TRL 7: Demostració de sistema o prototip en un entorn real.  
- TRL 8: Sistema complet i certificat a través de proves i demostracions.  
- TRL 9: Sistema provat amb èxit en entorn real.  
La definició exacta dels conceptes d'investigació industrial i desenvolupament experimental es troba recollida en l'article 2, apartats 85 i 86 del Reglament (UE) núm. 651/2014 de la Comissió de 17 de juny de 2014, pel qual es declaren determinades categories d'ajuda compatibles amb el mercat interior en aplicació dels articles 107 i 108 del Tractat (DO L 187 de 26.06.2014), d'ara endavant, Reglament núm. 651/2014.  
  
C. Requisits generals dels projectes  
1. L'IVACE subvencionarà els projectes d'R+D concretats en la memòria presentada per les empreses sol·licitants sempre que complisquen els requisits previstos en l'article 20 de les bases reguladores.  
2. El projecte ha de significar un nou desenvolupament per a l'empresa sol·licitant i, per tant, no fet amb anterioritat, en tot o en part, per l'empresa sol·licitant ni tampoc per cap empresa vinculada o contractada per a la realització del projecte.  
3. El projecte ha de desenvolupar coneixement amb la finalitat d'incrementar la competitivitat, la diferenciació dels productes o serveis en els mercats i la generació d'ocupació de qualitat.  
4. El pressupost subvencionable del projecte, calculat com a suma dels imports susceptibles de subvenció, ha d'estar comprés entre 30.000 euros i 175.000 euros. No es tindran en compte els projectes el pressupost subvencionable dels quals no estiga inclòs entre aquests límits.  
  
5. Els projectes s'han d'iniciar amb posterioritat a la data de presentació de la sol·licitud de l'ajuda, de manera que la convocatòria d'ajudes produïsca un efecte incentivador per a l'execució dels projectes.  
6. El projecte s'ha d'executar en el marc d'un desenvolupament sostenible i de foment de la conservació, protecció i millora del medi ambient i tindre un certificat que declare la no-afecció del projecte a l'anomenada ?Xarxa Natura?, espai físic d'una protecció mediambiental especial configurat així per la Unió Europea. La tramitació per a obtindre el certificat esmentat, la farà l'IVACE basant-se en la informació del projecte aportada per l'empresa sol·licitant.  
  
7. El projecte s'ha d'enquadrar en alguna de les mesures relatives a l'R+D+I empresarial previstes en l'Estratègia d'Especialització Intel·ligent de la Comunitat Valenciana (RIS3 CV):  
- Qualitat de vida  
- Desenvolupament de productes i entorns personalitzats  
- Processos de fabricació avançats i nous sistemes industrials  
- Sostenibilitat  
- Desenvolupament d'accions complementàries de foment de la RD+i.  
  
D. Empreses beneficiàries  
1. Poden tindre la consideració d'empreses beneficiàries les pimes amb seu social o establiment de producció situat a la Comunitat Valenciana en el moment de la presentació de la justificació, que compten, almenys, amb tres persones com a personal propi que siguen treballadores per compte d'altri o cooperativistes, consignades en el rebut de liquidació de cotitzacions de la Seguretat Social corresponent al segon mes anterior a la data de sol·licitud de l'ajuda; tot això sempre que no incórreguen en cap de les prohibicions que s'estableixen en l'article 13.2 de la Llei 38/2003, de 17 de novembre, i que complisquen la resta de requisits establits en els articles 4 i 19 de les bases reguladores.  
  
2. A l'efecte d'aquesta convocatòria, es considera pime l'entitat les característiques de la qual s'ajusten al que es disposa en l'Annex I del Reglament (UE) núm. 651/2014, de la Comissió, de 17 de juny de 2014, pel qual es declaren determinades categories d'ajuda amb el mercat interior en aplicació dels articles 107 i 108 del Tractat (DO L 187 de 26.06.2014).  
  
E. Característiques de l'ajuda  
1. L'ajuda consistirà en una subvenció calculada com un percentatge sobre els costos subvencionables del projecte, amb intensitat variable en funció de les dimensions de l'empresa:  
- Petita empresa: fins al 45 %.  
- Mitjana empresa: fins al 35 %  
2. Es respectarà la quantia màxima fixada en l'article 22 de les bases reguladores.  
  
F. Costos subvencionables  
1. D'acord amb el que s'estableix en l'article 21 de l'Ordre 27/2016, de 25 de novembre, es consideren subvencionables els costos següents, sempre que estiguen directament relacionats amb les actuacions susceptibles de suport especificades, respectant les limitacions que s'hi estableixen:  
a) Serveis externs: cost de contractes de recerca i desenvolupament amb organismes d'investigació. Serveis d'assistència tècnica, consultoria i equivalents destinats de manera exclusiva a l'activitat d'investigació i desenvolupament subvencionada.  
b) Adquisició de patents i llicències: costos de coneixements tècnics i patents adquirits o obtinguts per llicència de fonts externes a preu de mercat, sempre que l'operació s'haja fet en condicions de plena competència.  
c) Personal propi: despeses del personal investigador, del personal tècnic i del personal auxiliar (salari brut, i cost de la Seguretat Social a càrrec de l'empresa) empleat en centres de treball de la Comunitat Valenciana durant el temps en què estiguen dedicats al projecte d'investigació i desenvolupament.  
Es limita el cost horari del personal propi subvencionable a 40 euros/hora com a màxim.  
d) Materials: costos de matèries primeres i altres aprovisionaments de naturalesa consumible que es deriven directament de l'activitat d'investigació i desenvolupament.  
e) Despeses d'amortització de l'instrumental i equipament de plantes pilot ja existents l'ús de les quals resulte necessari per al desenvolupament del projecte. També, quan el projecte supose el desenvolupament de prototips o plantes pilot experimentals de demostració, el cost d'amortització de l'instrumental i l'equipament que s'integre en el desenvolupament previst.  
Es poden subvencionar sempre que es complisquen les condicions següents:  
- Que els càlculs d'amortització s'efectuen de conformitat amb les normes de comptabilitat pertinents.  
- Que la despesa es referisca exclusivament a la seua utilització en el projecte durant el període subvencionable d'aquest.  
- Que els béns amortitzats estiguen instal·lats en centres de treball de la Comunitat Valenciana.  
- Que el cost d'adquisició del bé estiga degudament justificat per documents de valor probatori equivalent al de factures.  
- Que els actius depreciats no s'hagen adquirit amb ajuda de subvencions públiques ni l'adquisició haja sigut objecte de cofinançament per part dels Fons Estructurals i d'Inversió (FEIE).  
2. No es consideren subvencionables els béns i serveis adquirits o prestats per persones, entitats o empreses vinculades amb l'empresa beneficiària, i s'entenen per aquests les que responguen a la definició de l'article 68.2 del Reglament de la Llei general de subvencions, aprovat per Reial decret 887/2006, de 21 de juliol.  
3. En cap cas es consideren despeses subvencionables els impostos indirectes quan siguen susceptibles de recuperació o compensació, ni els impostos sobre la renda.  
  
G. Instrucció i avaluació de sol·licituds. Criteris d'avaluació  
1. Perquè un projecte es puga aprovar, ha de tindre una puntuació mínima de 50 punts i sempre que se superen els llindars indicats en cada un dels apartats del següent barem.  
2. Els projectes es prioritzaran atenent els criteris especificats a continuació i la ponderació que s'especifica sobre un total de 100 punts:  
  
a) Qualitat del projecte. Màxim: 30 punts. Llindar mínim: 17 punts.  
  
- Grau d'avanç: 0-10 punts.  
Es valorarà l'avanç en el coneixement científic o aplicació d'aquest que suposa el projecte respecte a l'estat de l'art actual. Si el projecte no mostra salt tecnològic, no serà considerat com d'R+D i, per tant, serà denegat.  
- Novetat del projecte: 0-10 punts.  
Es valoraran els antecedents o evidències sobre el grau de novetat en l'àmbit internacional o nacional / Comunitat Valenciana. Si el projecte no mostra novetat objectiva, no es considerarà com d'R+D i, per tant, serà denegat.  
- Metodologia i pla de treball: 0-5 punts.  
Es valorarà la qualitat del pla de treball i de la metodologia prevista per al seu desenvolupament.  
- Pressupost del projecte: 0-5 punts.  
Es valorarà l'adequació del pressupost del projecte als objectius previstos i als mitjans requerits per a l'execució correcta.  
b) Viabilitat tècnica. Màxim: 30 punts. Llindar mínim: 15 punts.  
  
- Capacitat i experiència de l'equip de treball de l'empresa que participa en el projecte: 0-15 punts.  
Es valorarà que les persones que participen en el projecte tinguen la titulació adequada amb experiència consolidada en R+D.  
- Adequació de recursos implicats en l'execució del projecte i participació d'organismes d'investigació: 0-15 punts.  
Es valorarà que el conjunt de recursos interns i externs dedicats al projecte siguen adequats per a dur-lo a terme. Quan no hi haja en la mateixa empresa capacitat suficient per a escometre les tasques d'R+D es valora la contractació amb centres d'investigació o serveis externs qualificats.  
c) Resultats/Impacte esperable del projecte. Màxim: 30 punts - Llindar mínim: 10 punts.  
- Impacte econòmic, social i mediambiental del projecte: 0-15 punts.  
Es preveu l'impacte del projecte valorant resultats en la triple dimensió de la responsabilitat social empresarial: previsions d'internacionalització, increment en les vendes, millora de la competitivitat i creació d'ocupació; orientació cap a la salut i millora de qualitat de vida, col·lectius desfavorits; alineació amb les prioritats temàtiques Climate KIC.  
- Projectes que s'enquadren en les mesures de la RIS3 CV de qualitat de vida, desenvolupament de productes i entorns personalitzats, processos de fabricació avançats i nous sistemes industrials, o sostenibilitat: 0 - 5 punts.  
- Projectes els resultats dels quals siguen prototips pròxims al mercat compresos entre els nivells TRL 5 i TRL 7: 0-5 punts.  
- Projectes el desenvolupament dels quals s'efectue a partir de patents existents de l'empresa o que tinguen com a resultat una nova patent: 0-5 punts.  
d) Característiques de l'empresa sol·licitant. Màxim: 10 punts.  
- L'empresa sol·licitant té un Pla d'igualtat d'oportunitats tot i que no hi siga exigible per la normativa vigent. 0 - 4 punts.  
  
- L'activitat principal de l'empresa està alineada amb les prioritats temàtiques de la Comunitat per al Coneixement i la Innovació del Clima, Climate KIC (Knowledge and Innovation Community of the European Institute of Innovation and Technology for the Climate disponible en http://www.climate-kic.org/), i valorar els projectes amb impacte favorable en simbiosi industrial, control de gasos d'efecte d'hivernacle, sistemes de transport eficients, tècniques de construcció conduents a la reducció d'emissions, gestió de l'aigua, bioeconomia: 0 - 3 punts.  
  
- Percentatge de persones amb diversitat funcional, sobre el total de la plantilla, per damunt del mínim legal exigible 0 - 3 punts.  
  
  
ANNEX II  
Ajudes per a projectes d'R+D en Cooperació (PIDCOP-CV)  
  
A més de les condicions generals establides en les bases reguladores i en la resolució de convocatòria seran aplicables per a aquest programa les condicions indicades a continuació.  
  
A. Objecte  
Realització de projectes d'investigació industrial o desenvolupament experimental en cooperació entre diverses empreses, constituïdes com a agrupació per al desenvolupament del projecte comú.  
B. Actuacions susceptibles de suport  
1. Els projectes s'han de poder enquadrar en alguna de les tipologies susceptibles de suport previstes en l'article 26 de les bases reguladores.  
2. Els projectes s'han de situar en nivells TRL (Technology Readiness Levels) entre 1 a 7, els dos inclosos. La descripció de TRL s'utilitzarà per la Comissió Europea que s'indica a manera de resum:  
  
- TRL 1: Principis bàsics observats i reportats.  
- TRL 2: Concepte i/o aplicació tecnològica formulada.  
- TRL 3: Funció crítica analítica i experimental i/o prova de concepte característica.  
- TRL 4: Validació de component i/o disposició d'aquests en entorn de laboratori.  
- TRL 5: Validació de component i/o disposició d'aquests en un entorn rellevant.  
- TRL 6: Model de sistema o subsistema o demostració de prototip en un entorn rellevant.  
- TRL 7: Demostració de sistema o prototip en un entorn real.  
- TRL 8: Sistema complet i certificat a través de proves i demostracions.  
- TRL 9: Sistema provat amb èxit en entorn real.  
La definició exacta dels conceptes d'investigació industrial i desenvolupament experimental es troba recollida en l'article 2, apartats 85 i 86 del Reglament (UE) núm. 651/2014 de la Comissió de 17 de juny de 2014, pel qual es declaren determinades categories d'ajuda compatibles amb el mercat interior en aplicació dels articles 107 i 108 del Tractat (DO L 187 de 26.06.2014), d'ara en avant, Reglament núm. 651/2014.  
  
  
C. Requisits generals dels projectes  
1. L'IVACE subvencionarà els projectes d'R+D concretats en la memòria presentada per les empreses sol·licitants sempre que complisquen els requisits previstos en l'article 26 de les bases reguladores.  
2. El projecte ha de significar un nou desenvolupament per a l'empresa sol·licitant i, per tant, no fet amb anterioritat, en tot o en part, per l'empresa sol·licitant ni tampoc per cap empresa vinculada o contractada per a la realització del projecte.  
3. El projecte ha de desenvolupar coneixement amb la finalitat d'incrementar la competitivitat, la diferenciació dels productes o serveis en els mercats i la generació d'ocupació de qualitat.  
4. El pressupost subvencionable del projecte, calculat com a suma dels imports susceptibles de subvenció, ha d'estar comprés entre 80.000 euros i 500.000 euros i per al seu còmput s'ha de considerar la suma d'imports susceptibles de subvenció del consorci. No es tindran en compte els projectes el pressupost subvencionable dels quals no estiga inclòs entre aquests límits.  
5. Els projectes s'han d'iniciar amb posterioritat a la data de presentació de la sol·licitud de l'ajuda, de manera que la convocatòria d'ajudes produïsca un efecte incentivador per a l'execució dels projectes.  
  
6. Les empreses integrants del projecte comú o consorci han de desenvolupar el projecte d'acord amb el que es preveu en la memòria i en la resolució de concessió. La no-execució dels compromisos adquirits per part d'alguna de les empreses del consorci pot significar la revocació de l'ajuda a la totalitat del projecte, en la mesura en què els resultats d'aquest queden afectats. En aquest sentit, i per la condició de part interessada, les empreses participants del projecte rebran informació sobre qualsevol incidència de la resta de participants mentre puga afectar els seus interessos.  
7. El projecte s'ha d'executar en el marc d'un desenvolupament sostenible i de foment de la conservació, protecció i millora del medi ambient i tindre un certificat que declare la no-afecció del projecte a l'anomenada Xarxa Natura, espai físic d'una protecció mediambiental especial configurat així per la Unió Europea. La tramitació per a obtindre el certificat esmentat, la farà l'IVACE basant-se en la informació del projecte aportada per l'empresa sol·licitant.  
8. El projecte s'ha d'equadrar en alguna de les mesures relatives a l'R+D+I empresarial previstes en l'Estratègia d'especialització intel·ligent de la Comunitat Valenciana (RIS3 CV):  
- Qualitat de vida  
- Desenvolupament de productes i entorns personalitzats  
- Processos de fabricació avançats i nous sistemes industrials  
- Sostenibilitat  
- Desenvolupament d'accions complementàries de foment de la RD+i.  
  
D. Empreses beneficiàries  
1. Poden tindre la consideració d'empreses beneficiàries les pimes i grans empreses, amb seu social o establiment de producció situat a la Comunitat Valenciana en el moment de la presentació de la justificació, que compten almenys amb tres persones com a personal propi que siguen treballadores per compte d'altri o cooperativistes, consignades en el rebut de liquidació de cotitzacions de la Seguretat Social corresponent al segon mes anterior a la data de sol·licitud de l'ajuda; tot això sempre que no incórreguen en cap de les prohibicions que s'estableixen en l'article 13.2. de la Llei 38/2003, de 17 de novembre, i que, integrades en una forma d'agrupació creada amb el propòsit, entre altres, d'executar un projecte comú en el marc d'aquest programa, complisquen la resta de requisits establits en els articles 4 i 25 de les bases reguladores.  
  
2. A l'efecte d'aquesta convocatòria, es considera pime l'entitat les característiques de la qual s'ajusten al que es disposa en l'annex I del Reglament (UE) núm. 651/2014, de la Comissió, de 17 de juny de 2014, pel qual es declaren determinades categories d'ajuda amb el mercat interior en aplicació dels articles 107 i 108 del Tractat (DO L 187 de 26.06.2014).  
  
E. Característiques de l'ajuda  
1. L'ajuda consistirà en una subvenció calculada com un percentatge sobre els costos subvencionables del projecte, amb intensitat variable en funció de les dimensions de l'empresa:  
- Petita empresa: fins al 60 %  
- Mitjana empresa: fins al 50%.  
- Gran empresa: fins al 40%.  
2. Es respectarà la quantia màxima fixada en l'article 28 de les bases reguladores.  
  
F. Costos subvencionables  
1. D'acord amb el que s'estableix en l'article 27 de l'Ordre 27/2016, de 25 de novembre, es consideren subvencionables els costos següents, sempre que estiguen directament relacionats amb les actuacions susceptibles de suport especificades, respectant les limitacions que s'hi estableixen:  
a) Serveis externs: cost de contractes de recerca i desenvolupament amb organismes d'investigació. Serveis d'assistència tècnica, consultoria i equivalents destinats de manera exclusiva a l'activitat d'investigació i desenvolupament subvencionada.  
b) Adquisició de patents i llicències: costos de coneixements tècnics i patents adquirits o obtinguts per llicència de fonts externes a preu de mercat, sempre que l'operació s'haja fet en condicions de plena competència.  
c) Personal propi: despeses del personal investigador, del personal tècnic i del personal auxiliar (salari brut, i cost de la Seguretat Social a càrrec de l'empresa) ocupats en centres de treball de la Comunitat Valenciana durant el temps en què estiguen dedicats al projecte d'investigació i desenvolupament.  
Es limita el cost horari del personal propi subvencionable a 40 euros/hora com a màxim.  
d) Materials: costos de matèries primeres i altres aprovisionaments de naturalesa consumible que es deriven directament de l'activitat d'investigació i desenvolupament.  
e) Despeses d'amortització de l'instrumental i equipament de plantes pilot ja existents l'ús de les quals resulte necessari per al desenvolupament del projecte. També, quan el projecte supose el desenvolupament de prototips o plantes pilot experimentals de demostració, el cost d'amortització de l'instrumental i l'equipament que s'integre en el desenvolupament previst.  
Les amortitzacions es poden subvencionar sempre que es complisquen les condicions següents:  
- Que els càlculs d'amortització s'efectuen de conformitat amb les normes de comptabilitat pertinents.  
- Que la despesa es referisca exclusivament a la seua utilització en el projecte durant el període subvencionable d'aquest.  
- Que els béns amortitzats estiguen instal·lats en centres de treball de la Comunitat Valenciana.  
- Que el cost d'adquisició del bé estiga degudament justificat per documents de valor probatori equivalent al de factures.  
- Que els actius depreciats no s'hagen adquirit amb ajuda de subvencions públiques ni l'adquisició haja sigut objecte de cofinançament per part dels Fons Estructurals i d'Inversió (FEIE).  
2. No es consideren subvencionables els béns i serveis adquirits o prestats per persones, entitats o empreses vinculades amb l'empresa beneficiària, i s'entenen per aquests les que responguen a la definició de l'article 68.2 del Reglament de la Llei general de subvencions, aprovat per Reial decret 887/2006, de 21 de juliol.  
3. En cap cas es consideren despeses subvencionables els impostos indirectes quan siguen susceptibles de recuperació o compensació, ni els impostos sobre la renda.  
4. En cap cas les empreses beneficiàries poden presentar com a costos subvencionables els derivats de la contractació amb altres empreses integrants del consorci.  
  
G. Instrucció i avaluació de sol·licituds. Criteris d'avaluació  
1. La Comissió concedirà una puntuació idèntica a cada un dels projectes presentats per les empreses integrants del consorci. Perquè un projecte es puga aprovar, ha de tindre una puntuació mínima de 50 punts i sempre que se superen els llindars indicats en cada un dels apartats del següent barem.  
2. Els projectes es prioritzaran atenent els criteris especificats a continuació i la ponderació que s'especifica sobre un total de 100 punts:  
  
a) Qualitat del projecte. Màxim: 30 punts. Llindar mínim: 17 punts.  
  
- Grau d'avanç: 0-10 punts.  
Es valorarà l'avanç en el coneixement científic o aplicació d'aquest que suposa el projecte pel que fa a l'estat de l'art actual. Si el projecte no mostra salt tecnològic no es considera com d'R+D i, per tant, es denegue.  
- Novetat del projecte: 0-10 punts.  
Es valoraran els antecedents o evidències sobre el grau de novetat en l'àmbit internacional o nacional / Comunitat Valenciana. Si el projecte no mostra novetat objectiva, no es considerarà com d'R+D i, per tant, serà denegat.  
Metodologia i pla de treball: 0-5 punts.   
Es valorarà la qualitat del pla de treball i de la metodologia prevista per al seu desenvolupament.  
- Pressupost del projecte: 0-5 punts.  
Es valorarà l'adequació del pressupost del projecte als objectius previstos i als mitjans requerits per a l'execució correcta.  
b) Viabilitat tècnica. Màxim: 30 punts. Llindar mínim: 15 punts.  
  
- Capacitat i experiència de l'equip de treball de les empreses que participen en el projecte: 0-10 punts.  
Es valorarà que les persones que participen en el projecte tinguen la titulació adequada amb experiència consolidada en R+D.  
- Adequació de recursos implicats en l'execució del projecte i participació d'organismes d'investigació: 0-10 punts.  
Es valorarà que el conjunt de recursos interns i externs dedicats al projecte siguen adequats per a dur-lo a terme. Quan no hi haja en la mateixa empresa capacitat suficient per a escometre les tasques d'R+D es valorarà la contractació amb centres d'investigació o serveis externs qualificats.  
- Equilibri i complementarietat del consorci: 0-10 punts.  
Es valorarà la capacitat de les diferents empreses per a atendre diferents aspectes del projecte segons les capacitats i competències i amb una distribució adequada de tasques segons el pes relatiu de cada una d'aquestes.  
c) Resultats/Impacte esperable del projecte. Màxim: 30 punts - Llindar mínim: 10 punts.  
- Impacte econòmic, social i mediambiental del projecte: 0-10 punts.  
Es preveu l'impacte del projecte valorant resultats en la triple dimensió de la responsabilitat social empresarial: previsions d'internacionalització, increment en les vendes, millora de la competitivitat i creació d'ocupació; orientació cap a la salut i millora de qualitat de vida, col·lectius desfavorits; alineació amb les prioritats temàtiques Climate KIC.  
- Projectes que s'enquadren en les mesures de la RIS3 CV de qualitat de vida, desenvolupament de productes i entorns personalitzats, processos de fabricació avançats i nous sistemes industrials, o sostenibilitat: 0 - 5 punts.  
- Efecte d'arrossegament: 0-5 punts.  
Es valorarà l'efecte arrossegament del projecte, en el sentit de la possible repercussió dels resultats en un ampli col·lectiu d'empreses on puga provocar actuacions tendents a fer seues, emular o basar-se en els assoliments del projecte en futures actuacions.  
- Projectes els resultats dels quals siguen prototips pròxims al mercat compresos entre els nivells TRL 5 i TRL 7: 0-5 punts.  
- Projectes el desenvolupament dels quals s'efectue a partir de patents existents de les empreses integrants del consorci o tinguen com a resultat una nova patent: 0-5 punts.  
d) Característiques de l'empresa sol·licitant. Màxim: 10 punts.  
- Alguna de les empreses integrants del consorci disposa d'un certificat o distintiu empresarial en matèria d'igualtat, o com a entitat col·laboradora en igualtat d'oportunitats entre dones i homes, o qualsevol altre d'anàleg de caràcter oficial: 0 - 4 punts.  
- Activitat principal de les empreses integrants del consorci alineada amb les prioritats temàtiques de la Comunitat per al Coneixement i la Innovació del Clima, Climate KIC (Knowledge and Innovation Community of the European Institute of Innovation and Technology for the Climate disponible en http://www.climate-kic.org/), i valorar els projectes empresarials amb impacte favorable en simbiosi industrial, control de gasos d'efecte d'hivernacle, sistemes de transport eficients, tècniques de construcció conduents a la reducció d'emissions, gestió de l'aigua, bioeconomia: 0 - 3 punts.  
- Percentatge de persones amb diversitat funcional, sobre el total de la plantilla dels integrants del consorci, per damunt del mínim legal exigible: 0 - 3 punts.  
ANNEX III  
Ajudes per a projectes d'Innovació de pime  
Actuació d'Innovació de producte (INNOVAProD-CV)  
  
A més de les condicions generals establides en les bases reguladores i en la resolució de convocatòria són aplicables per a aquest programa les condicions indicades a continuació.  
  
A. Objecte  
Projectes d'Innovació en el desenvolupament de nous productes que tinguen resultats tangibles al final del termini d'execució del projecte.  
  
B. Actuacions susceptibles de suport  
1. Seran subvencionables els projectes d'innovació de producte plantejats en la memòria presentada per les empreses sol·licitants sempre que complisquen els requisits previstos en l'article 32 de les bases reguladores.  
2. Els projectes tindran com a objectiu el desenvolupament i la fabricació de nous productes o una millora significativa dels ja fabricats per l'empresa sol·licitant.  
Un producte tindrà la consideració de nou o millorat, quan supose una modificació significativa en les seues característiques o en l'ús a què es destina. Inclou les millores significatives d'especificacions tècniques, de components i materials, de programes informàtics integrats, del disseny, de la facilitat d'ús o altres característiques funcionals.  
  
El resultat final del projecte susceptible de suport s'ha de concretar en la fabricació del producte o en l'obtenció d'un prototip provat en un entorn real. No s'admet la mera adquisició de béns d'equip no vinculada a un projecte de desenvolupament d'un nou producte.  
Entre altres, no tenen la consideració de producte nou o millorat:  
  
- Les adaptacions a necessitats de clients que no representen característiques significativament diferents dels productes ja oferits per l'empresa.  
- Els canvis que no modifiquen la funció, la utilització prevista o les característiques tècniques d'un bé o servei.  
- Els canvis periòdics, estacionals o de temporada, així com les modificacions formals de productes ja existents per a diferenciar-los d'altres de similars, tot i que aquestes modificacions puguen representar millores.  
- La preparació de col·leccions i mostraris.  
- Els esforços rutinaris per a millorar la qualitat de productes.  
  
C. Requisits generals dels projectes  
1. L'IVACE subvencionarà els projectes d'innovació de producte concretats en la memòria presentada per les empreses sol·licitants sempre que complisquen els requisits previstos en l'article 32 de les bases reguladores.  
2. El projecte ha de significar un nou desenvolupament per a l'empresa sol·licitant i, per tant, que no s'haja fet amb anterioritat.  
3. El pressupost subvencionable del projecte, calculat com a suma dels imports susceptibles de subvenció, ha de ser igual o superior als 15.000 euros, de manera que no es tindran en compte els projectes amb un pressupost inferior.  
4. Els projectes s'han d'iniciar amb posterioritat a l'1 de gener de 2019.  
5. Les inversions subvencionades s'han de mantindre inalterables durant els cinc anys següents al pagament de la subvenció. Aquest requisit s'incomplirà si s'incorre en qualsevol de les circumstàncies següents:  
a) El cessament ?excepte en els casos de fallida no fraudulenta- o la relocalització de l'activitat productiva fora de la Comunitat Valenciana.  
b) El canvi en la titularitat de la inversió que proporcione a una empresa o un organisme públic un avantatge indegut.  
c) Un canvi substancial que afecte la naturalesa, els objectius o les condicions d'execució, del projecte de manera que es menyscaben els objectius originals.  
6. El projecte s'ha d'executar en el marc d'un desenvolupament sostenible i de foment de la conservació, protecció i millora del medi ambient i tindre un certificat que declare la no-afecció del projecte a l'anomenada ?Xarxa Natura?, espai físic d'una protecció mediambiental especial, configurat així per la Unió Europea. La tramitació per a obtindre el certificat esmentat, la farà l'IVACE basant-se en la informació del projecte aportada per l'empresa sol·licitant.  
  
  
D. Empreses beneficiàries  
1. Poden tindre la consideració d'empreses beneficiàries les pimes amb seu social o establiment de producció situat a la Comunitat Valenciana en el moment de la presentació de la justificació, que compten, almenys, amb dues persones com a personal propi que siguen treballadores per compte d'altri o cooperativistes, consignades en el rebut de liquidació de cotitzacions de la Seguretat Social corresponent al segon mes anterior a la data de sol·licitud d'ajuda; tot això sempre que no incórreguen en cap de les prohibicions que s'estableixen en l'article 13.2 de la Llei 38/2003, de 17 de novembre, i que complisquen amb la resta de requisits establits en els articles 4 i 31 de les bases reguladores.  
  
2. Les empreses beneficiàries desenvoluparan activitats enquadrades en algun dels epígrafs de la secció C-Divisions 10 a 33 de la Classificació Nacional d'Activitats Econòmiques (CNAE 2009).  
3. A l'efecte d'aquesta convocatòria, es considera pime l'entitat les característiques de la qual s'ajusten al que es disposa en l'annex I del Reglament (UE) núm. 651/2014, de la Comissió, de 17 de juny de 2014, pel qual es declaren determinades categories d'ajuda amb el mercat interior en aplicació dels articles 107 i 108 del Tractat (DO L 187 de 26.06.2014).  
  
E. Característiques de l'ajuda  
1. L'ajuda consistirà en una subvenció calculada com un percentatge sobre els costos subvencionables, amb una quantia variable en funció de les dimensions d'empresa:  
 Petita empresa: fins al 45 %.  
 Mitjana empresa: fins al 35 %.  
amb un màxim d'ajuda de 135.000 euros en qualsevol cas.  
2. L'ajuda està subjecta al règim de minimis i això suposa que l'ajuda total de minimis concedida a una única empresa no serà superior a 200.000 euros durant qualsevol període de tres exercicis fiscals. A l'efecte d'aquesta convocatòria, s'entendrà per única empresa la definició establida en l'apartat 2 de l'article 2 del Reglament (CE) Núm. 1407/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis. Per a les empreses que fan per compte d'altri operacions de transport de mercaderies per carretera, cal ajustar-se als límits i condicions de l'article 3, apartats 2 i 3 d'aquesta disposició.  
  
F. Costos subvencionables  
1. D'acord amb el que s'estableix en l'article 33 de l'Ordre 27/2016, de 25 de novembre, es consideren subvencionables els costos següents, sempre que estiguen directament relacionats amb les actuacions susceptibles de suport especificades i amb les limitacions que s'estableixen a continuació:  
a) Serveis externs:  
a.1) Serveis de consultoria i assistència tècnica ?dels que s'indiquen a continuació- per al desenvolupament, la millora de característiques i posada en producció de nous productes: enginyeria, consultoria tècnica, contractació amb centres d'investigació, disseny, contractació de serveis de laboratoris d'assaig inclosos els necessaris per a marcatge CE o altres formes d'homologació o normalització de productes.  
No es consideren en aquesta tipologia de costos els serveis de proveïdors de béns d'equip si no es justifica prou en la sol·licitud, i es documenta posteriorment en la justificació de l'ajuda, que el servei pressupostat com a consultoria és independent del subministrament fet.  
Perquè la proposta siga viable el cost subvencionable en el concepte de consultoria i assistència tècnica ha de ser, com a mínim, la menor de les següents quantitats: un 15 % del cost subvencionable total o 25.000 euros. Per a projectes d'innovació directament derivats d'un projecte d'R+D anteriorment desenvolupat per l'empresa sol·licitant sobre els resultats de la qual es planteja la posada en producció d'un nou producte, també serà necessària la contractació de serveis externs d'aquestes característiques, però sense aplicar els límits anteriors; en aquests casos cal acreditar que el projecte d'R+D ha rebut una ajuda el 2016, 2017 o 2018 provinent de convocatòries de programes d'R+D, d'IVACE o d'un altre organisme públic.  
  
a.2) Registre de patents, marques, models d'utilitat i dissenys industrials, així com marcatge CE i altres formes d'homologació. Només seran elegibles les despeses relacionades amb registres i homologacions derivats de l'execució del projecte de nou desenvolupament. Per tant, no es consideraran les despeses associades amb altres productes de l'empresa.  
b) Adquisició d'actius immaterials:  
b.1) Adquisició de patents i llicències: costos de coneixements tècnics i patents adquirits o obtinguts per llicència de fonts externes a preu de mercat, sempre que l'operació s'haja fet en condicions de plena competència.  
b.2) Programari necessari per al desenvolupament dels nous productes Es consideraran dins d'aquest concepte tant llicències de programari com desenvolupament d'aplicacions i costos per ús d'aplicacions vinculades al desenvolupament del projecte.  
c) Personal propi: despeses de personal tècnic que participe en el projecte. Es limita el cost horari de personal propi subvencionable a 40 euros/hora com a màxim. A l'efecte de concessió, el cost màxim subvencionable en aquest concepte serà 30.000 euros.  
d) Adquisició d'actius materials: adquisició ?o adaptació- i posada en marxa de béns d'equip, motles i matrius, necessàriament relacionats amb la posada en producció de nous productes d'acord amb la convocatòria, i de béns d'equip i serveis necessaris per a l'elaboració d'un prototip verificable de la solució desenvolupada. Els actius han de quedar instal·lats en l'establiment productiu de l'empresa beneficiària a la Comunitat Valenciana.  
2. No es consideren subvencionables els béns i serveis adquirits o prestats per persones, entitats o empreses vinculades amb l'empresa beneficiària, i s'entenen per aquests les que responguen a la definició de l'article 68.2 del Reglament de la Llei general de subvencions, aprovat per Reial decret 887/2006, de 21 de juliol.  
3. En cap cas es consideren despeses subvencionables els impostos indirectes quan siguen susceptibles de recuperació o compensació, ni els impostos sobre la renda.  
  
G. Instrucció i avaluació de sol·licituds Criteris d'avaluació  
1. Perquè un projecte es puga aprovar, ha de tindre una puntuació mínima de 50 punts i sempre que se superen els llindars indicats en cada un dels apartats del següent barem.  
2. Els projectes es prioritzaran atenent els criteris especificats a continuació i la ponderació que s'especifica sobre un total de 100 punts:  
  
a) Qualitat del projecte. Màxim: 50 punts. Llindar mínim: 20 punts.  
  
- Grau de novetat i complexitat del projecte: 0-20 punts.  
Es valorarà el grau de novetat i millora que introdueix el projecte en l'àmbit dels productes habituals de l'empresa i del sector al qual pertany.  
- Grau de definició, pla de treball i pressupost: 0-15 punts.  
Es valorarà el grau de definició i claredat del projecte, el pla de treball i l'adequació del pressupost als objectius previstos per a l'execució correcta.  
- Metodologia i integració de recursos: 0-15 punts.  
Es valorarà que les propostes integren en el projecte diferents disciplines/tècniques/metodologies les aportacions de les quals puguen millorar el producte desenvolupat.  
b) Viabilitat tècnica. Màxim: 20 punts. Llindar mínim: 5 punts.  
  
- Capacitat i experiència de l'equip de treball que participa en el projecte: 0-20 punts.  
Es valorarà l'adequació de recursos per mitjà de la capacitat i experiència consolidada dels recursos externs i del personal de l'empresa que participa en el projecte  
c) Resultats/Impacte esperable del projecte. Màxim: 20 punts - Llindar mínim: 5 punts.  
- Impacte econòmic dels resultats del projecte: 0-10 punts.  
S'avaluarà la repercussió econòmica prevista per l'aplicació del resultat del projecte, es valoraran especialment les previsions d'internacionalització, l'increment en les vendes, la millora de la competitivitat de l'empresa i la creació d'ocupació.  
- Complementarietat amb altres iniciatives en matèria d'R+D+I: 0-5 punts.  
Es valorarà si el projecte és conseqüència, o complementa, accions en matèria d'R+D+I empreses per l'empresa.  
- Alineació amb polítiques mediambientals: 0-5 punts.  
Es valorarà que la posada en marxa dels nous productes preveja mesures de respecte mediambiental com ara ecodisseny, ús eficient de recursos, reutilització i valoració de residus i subproductes.  
  
d) Característiques de l'empresa sol·licitant. Màxim: 10 punts.  
- L'empresa sol·licitant té un Pla d'igualtat d'oportunitats tot i que no hi siga exigible per la normativa vigent. 0 - 4 punts.  
  
- L'activitat principal de l'empresa està alineada amb les prioritats temàtiques de la Comunitat per al Coneixement i la Innovació del Clima, Climate KIC (Knowledge and Innovation Community of the European Institute of Innovation and Technology for the Climate disponible en http://www.climate-kic.org/), i valorar els projectes amb impacte favorable en simbiosi industrial, control de gasos d'efecte d'hivernacle, sistemes de transport eficients, tècniques de construcció conduents a la reducció d'emissions, gestió de l'aigua, bioeconomia: 0 - 3 punts.  
  
- Percentatge de persones amb diversitat funcional, sobre el total de la plantilla, per damunt del mínim legal exigible 0 - 3 punts.  
  
  
ANNEX IV  
Ajudes per a projectes d'Innovació de pime.  
Actuació d'Innovació de procés (INNOVAProC-CV)  
  
A més de les condicions generals establides en les bases reguladores i en la resolució de convocatòria són aplicables per a aquest programa les condicions indicades a continuació.  
  
A. Objecte  
Projectes d'Innovació per al desenvolupament de nous processos que tinguen resultats tangibles al final del termini d'execució del projecte.  
  
B. Actuacions susceptibles de suport  
1. Seran subvencionables els projectes d'innovació de producte plantejats en la memòria presentada per les empreses sol·licitants sempre que complisquen els requisits previstos en l'article 32 de les bases reguladores.  
2. Els projectes consistiran en la realització d'accions d'alguna d'aquestes tipologies:  
a) Readaptació de processos per mitjà de l'aplicació de metodologies de millora contínua.  
b) Posada en marxa o readaptació de processos amb criteris d'ecoeficiència a fi de:  
- Obtindre productes i serveis basats en l'ecodisseny.  
- Incorporar tecnologies ecoeficients.  
- Fer una utilització eficient de recursos.  
- Facilitar el reciclatge, la reutilització i la valorització de residus, la classificació de subproductes, i la simbiosi industrial.  
- Garantir la traçabilitat del producte.  
Serà necessari que la proposta definisca un projecte de posada en marxa o readaptació de processos per a implementar aquest tipus de mesures. No es consideren susceptibles de suport en aquesta convocatòria projectes d'inversió en equipament, actualització tecnològica de procés, ni d'eficiència energètica.  
  
C. Requisits generals dels projectes  
1. L'IVACE subvencionarà els projectes d'innovació de producte concretats en la memòria presentada per les empreses sol·licitants sempre que complisquen els requisits previstos en l'article 32 de les bases reguladores.  
2. El pressupost subvencionable del projecte, calculat com a suma dels imports susceptibles de subvenció, ha de ser igual o superior als 12.000 euros, per la qual cosa no es tindran en compte els projectes amb un pressupost menor.  
3. Els projectes s'han d'iniciar amb posterioritat a l'1 de gener de 2019.  
4. Les inversions subvencionades s'han de mantindre inalterables durant els cinc anys següents al pagament de la subvenció. Aquest requisit s'incomplirà si s'incorre en qualsevol de les circumstàncies següents:  
a) El cessament ?excepte en els casos de fallida no fraudulenta- o la relocalització de l'activitat productiva fora de la Comunitat Valenciana.  
b) El canvi en la titularitat de la inversió que proporcione a una empresa o un organisme públic un avantatge indegut.  
c) Un canvi substancial que afecte la naturalesa, els objectius o les condicions d'execució, del projecte de manera que es menyscaben els objectius originals.  
5. El projecte s'ha d'executar en el marc d'un desenvolupament sostenible i de foment de la conservació, protecció i millora del medi ambient i tindre un certificat que declare la no-afecció del projecte a l'anomenada Xarxa Natura, espai físic d'una protecció mediambiental especial, configurat així per la Unió Europea. La tramitació per a obtindre el certificat esmentat, la farà l'IVACE basant-se en la informació del projecte aportada per l'empresa sol·licitant.  
  
D. Empreses beneficiàries  
1. Poden tindre la consideració d'empreses beneficiàries les pimes amb seu social o establiment de producció situat a la Comunitat Valenciana en el moment de la presentació de la justificació, que compten, almenys, amb dues persones com a personal propi que siguen treballadores per compte d'altri o cooperativistes, consignades en el rebut de liquidació de cotitzacions de la Seguretat Social corresponent al segon mes anterior a la data de sol·licitud d'ajuda; tot això sempre que no incórreguen en cap de les prohibicions que s'estableixen en l'article 13.2 de la Llei 38/2003, de 17 de novembre, i que complisquen la resta de requisits establits en els articles 4 i 31 de les bases reguladores.  
  
2. Les empreses beneficiàries han de desenvolupar activitats enquadrades en la secció C - Divisions 10 a 33-, o Secció H - Divisions 49 a 52, sempre que les activitats de transport i emmagatzematge siguen referides a mercaderies, de la Classificació Nacional d'Activitats Econòmiques (CNAE 2009).  
3. A l'efecte d'aquesta convocatòria, es considera pime l'entitat les característiques de la qual s'ajusten al que es disposa en l'annex I del Reglament (UE) núm. 651/2014, de la Comissió, de 17 de juny de 2014, pel qual es declaren determinades categories d'ajuda amb el mercat interior en aplicació dels articles 107 i 108 del Tractat (DO L 187 de 26.06.2014).  
  
E. Característiques de l'ajuda  
1. L'ajuda consistirà en una subvenció calculada com un percentatge sobre els costos subvencionables, amb una quantia variable en funció de les dimensions d'empresa:  
 Petita empresa: fins al 45 %.  
 Mitjana empresa: fins al 35 %.  
amb un màxim d'ajuda de 135.000 euros en qualsevol cas.  
2. L'ajuda està subjecta al règim de minimis i això suposa que l'ajuda total de minimis concedida a una única empresa no serà superior a 200.000 euros durant qualsevol període de tres exercicis fiscals. A l'efecte d'aquesta convocatòria, s'entendrà per única empresa la definició establida en l'apartat 2 de l'article 2 del Reglament (CE) núm. 1407/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis. Per a les empreses que fan per compte d'altri operacions de transport de mercaderies per carretera, cal ajustar-se als límits i condicions de l'article 3, apartats 2 i 3 d'aquesta disposició.  
  
F. Costos subvencionables  
1. D'acord amb el que s'estableix en l'article 33 de l'Ordre 27/2016, de 25 de novembre, es consideren subvencionables els costos següents, sempre que estiguen directament relacionats amb les actuacions susceptibles de suport especificades i amb les limitacions que s'estableixen a continuació:  
a) Serveis externs: serveis de consultoria i enginyeria per a la implantació de mesures en els àmbits esmentats en l'apartat B d'aquest annex, que inclouen, en el cas de projectes previstos en l'apartat B.2.b, estudis de viabilitat tecnicoeconòmica, diagnòstics, anàlisis de cicle de vida, costos d'assajos i tramitacions necessàries per a certificacions mediambientals.  
No es consideren en aquesta tipologia de costos els serveis de proveïdors de béns d'equip ni d'actius immaterials si no es justifica prou en la sol·licitud, i es documenta posteriorment en la justificació de l'ajuda, que el servei pressupostat com a consultoria és independent del subministrament fet.  
Perquè la proposta siga viable el cost subvencionable en el concepte de serveis externs ha de ser, com a mínim, la menor de les següents quantitats: un 15 % del cost subvencionable total o 25.000 euros. Per a projectes d'innovació directament derivats d'un projecte d'R+D anteriorment desenvolupat per l'empresa sol·licitant sobre els resultats de la qual es planteja la posada en marxa d'un nou procés, també caldrà la contractació de serveis externs d'aquestes característiques, però sense aplicar els límits anteriors; en aquests casos caldrà acreditar que aquest projecte d'R+D ha rebut una ajuda el 2016, 2017 o 2018 provinent de convocatòries de programes d'R+D, d'IVACE o d'un altre organisme públic.  
b) Adquisició d'actius immaterials: serà elegible el programari de control, de captació de dades, de gestió d'indicadors i quadres de comandament relacionats amb el desenvolupament del projecte, i el programari relacionat amb la implantació de nous processos. Es consideraran dins d'aquest concepte tant llicències de programari com el desenvolupament d'aplicacions i costos per ús d'aplicacions, incloent en qualsevol cas els serveis d'anàlisis, parametrització i instal·lació. No es considerarà elegible l'adquisició i implantació de programari de gestió tipus ERP.  
c) Personal propi: despeses de personal tècnic que participe en el projecte. Es limita el cost horari de personal propi subvencionable a 40 euros/hora com a màxim. A l'efecte de concessió, el cost màxim subvencionable en aquest concepte serà 30.000 euros.  
d) Adquisició d'actius materials. Per a projectes de millora contínua seran elegibles inversions en sensorització i automatització, i comunicacions per al control de la producció, així com l'adaptació dels equips productius necessaris. Per a projectes de readaptació de processos amb criteris d'ecoeficiència, seran elegibles l'adquisició ?o adaptació- i posada en marxa de béns d'equip necessàriament relacionats amb la implantació dels nous processos d'acord amb la convocatòria. Els actius han de quedar instal·lats en l'establiment productiu de l'empresa beneficiària a la Comunitat Valenciana. No serà elegible en aquesta tipologia de costos l'adquisició de maquinari ni inversions en prototips.  
  
2. No es consideren subvencionables els béns i serveis adquirits o prestats per persones, entitats o empreses vinculades amb l'empresa beneficiària, i s'entenen per aquests les que responguen a la definició de l'article 68.2 del Reglament de la Llei general de subvencions, aprovat per Reial decret 887/2006, de 21 de juliol.  
3. En cap cas es consideren despeses subvencionables els impostos indirectes quan siguen susceptibles de recuperació o compensació, ni els impostos sobre la renda.  
  
G. Instrucció i avaluació de sol·licituds Criteris d'avaluació  
1. Perquè un projecte es puga aprovar, ha de tindre una puntuació mínima de 50 punts i sempre que se superen els llindars indicats en cada un dels apartats del següent barem.  
2. Els projectes es prioritzaran atenent els criteris especificats a continuació i la ponderació que s'especifica sobre un total de 100 punts:  
  
a) Qualitat del projecte. Màxim: 50 punts. Llindar mínim: 20 punts.  
  
- Grau de novetat i complexitat del projecte: 0-20 punts.  
Es valorarà el grau d'intervenció en processos de l'acció proposada, així com l'aplicació combinada de diferents tècniques i eines per a millorar-los de la forma més completa i efectiva.  
- Grau de definició i claredat dels objectius del projecte: 0-15 punts.  
  
S'avaluarà el grau de definició dels objectius i de maduresa de la proposta.  
- Metodologia, pla de treball i adequació pressupost: 0-15 punts.  
  
Es valorarà la qualitat del pla de treball i l'adequació del pressupost del projecte als objectius previstos per a la seua execució correcta.  
b) Viabilitat tècnica. Màxim: 20 punts. Llindar mínim: 5 punts.  
  
- Capacitat i experiència de l'equip de treball que participa en el projecte: 0-20 punts.  
Es valorarà l'adequació de recursos per mitjà de la capacitat i l'experiència consolidada dels recursos externs i del personal de l'empresa que participa en el projecte  
c) Resultats/Impacte esperable del projecte. Màxim: 20 punts - Llindar mínim: 5 punts.  
- Impacte econòmic dels resultats del projecte: 0-10 punts.  
S'avaluarà la repercussió econòmica prevista per l'aplicació del resultat del projecte, millora de la competitivitat de l'empresa i creació d'ocupació.  
- Alineació amb polítiques mediambientals: 0-10 punts.  
Es valoraran els projectes que afavorisquen la posada en marxa de mesures de protecció mediambiental com ara ecodisseny, simbiosi industrial, aprofitament de recursos, reutilització i valoració de residus.  
  
d) Característiques de l'empresa sol·licitant. Màxim: 10 punts.  
- L'empresa sol·licitant té un Pla d'igualtat d'oportunitats tot i que no hi siga exigible per la normativa vigent. 0 - 4 punts.  
  
- L'activitat principal de l'empresa està alineada amb les prioritats temàtiques de la Comunitat per al Coneixement i la Innovació del Clima, Climate KIC (Knowledge and Innovation Community of the European Institute of Innovation and Technology for the Climate disponible en http://www.climate-kic.org/), i valorar els projectes amb impacte favorable en simbiosi industrial, control de gasos d'efecte d'hivernacle, sistemes de transport eficients, tècniques de construcció conduents a la reducció d'emissions, gestió de l'aigua, bioeconomia: 0 - 3 punts.  
  
- Percentatge de persones amb diversitat funcional, sobre el total de la plantilla, per damunt del mínim legal exigible. 0 - 3 punts.  
  
  
ANNEX V  
Ajudes per a projectes d'Innovació de pime.  
Actuació d'adaptació a la indústria 4.0 (INNOVAi4.0-CV)  
  
A més de les condicions generals establides en les bases reguladores i en la resolució de convocatòria són aplicables per a aquest programa les condicions indicades a continuació.  
  
A. Objecte  
Projectes de transformació digital per a la implantació de la indústria 4.0 que tinguen resultats tangibles al final del termini d'execució del projecte.  
  
B. Actuacions susceptibles de suport  
1. Seran subvencionables els projectes d'adaptació a la indústria 4.0 plantejats en la memòria presentada per les empreses sol·licitants sempre que complisquen els requisits previstos en l'article 32 de les bases reguladores.  
2. Els projectes contemplaran la transformació digital de les empreses beneficiàries per mitjà de la integració de tecnologies digitals, de nova incorporació en el projecte o prèviament existents en l'empresa, treballant simultàniament en les àrees següents:  
- Hibridació del món físic i digital. Entre altres, sensórica avançada, dispositius micro/nano electrònics, sistemes ciberfísics, tecnologies d'interacció home - màquina, tecnologies de geolocalització, tecnologies de visualització avançada.  
- Comunicació i tractament de dades. Entre altres, xarxes de telecomunicacions, ciberseguretat, IoT, computació en el núvol.  
- Processament intel·ligent de la informació digital, incloent-hi, entre altres, analítica «big data», mineria de dades, integració de dades, business intelligence i intel·ligència artificial.  
El seu resultat haurà de ser la posada en marxa de noves solucions en algun dels àmbits següents: entre altres, virtualització, simulació de processos, sistemes de fabricació avançada (fabricació additiva, làser,?), robòtica autònoma/col·laborativa, operacions assistides per realitat augmentada/virtual, aprenentatge de patrons de funcionament, presa automàtica de decisions, integració horitzontal i vertical de processos, nous productes/serveis basats en la interconnexió digital,.  
3. Per a projectes que no tinguen l'abast exigit en aquest programa, però puguen ser viables en la convocatòria del programa DIGITALITZA-CV, es podrà procedir al trasllat de l'expedient a aquesta convocatòria, prèvia conformitat de l'empresa sol·licitant, sempre que els terminis d'instrucció de les convocatòries ho permeten.  
  
C. Requisits generals dels projectes  
1. L'IVACE subvencionarà els projectes d'innovació concretats en la memòria presentada per les empreses sol·licitants sempre que complisquen els requisits previstos en l'article 32 de les bases reguladores.  
2. El pressupost subvencionable del projecte, calculat com a suma dels imports susceptibles de subvenció, ha de ser igual o superior als 30.000 euros, per la qual cosa no es tindran en compte els projectes amb un pressupost inferior.  
3. Els projectes s'han d'iniciar amb posterioritat a l'1 de gener de 2019.  
4. Les inversions subvencionades s'han de mantindre inalterables durant els cinc anys següents al pagament de la subvenció. Aquest requisit s'incomplirà si s'incorre en qualsevol de les circumstàncies següents:  
a) El cessament ?excepte en els casos de fallida no fraudulenta- o la relocalització de l'activitat productiva fora de la Comunitat Valenciana.  
b) El canvi en la titularitat de la inversió que proporcione a una empresa o un organisme públic un avantatge indegut.  
c) Un canvi substancial que afecte la naturalesa, els objectius o les condicions d'execució, del projecte de manera que es menyscaben els objectius originals.  
5. El projecte s'ha d'executar en el marc d'un desenvolupament sostenible i de foment de la conservació, protecció i millora del medi ambient i tindre un certificat que declare la no-afecció del projecte a l'anomenada Xarxa Natura, espai físic d'una protecció mediambiental especial configurat així per la Unió Europea. La tramitació per a obtindre el certificat esmentat, la farà l'IVACE basant-se en la informació del projecte aportada per l'empresa sol·licitant.  
  
D. Empreses beneficiàries  
1. Poden tindre la consideració d'empreses beneficiàries les pimes amb seu social o establiment de producció situat a la Comunitat Valenciana en el moment de la presentació de la justificació, que compten, almenys, amb dues persones com a personal propi que siguen treballadores per compte d'altri o cooperativistes, consignades en el rebut de liquidació de cotitzacions de la Seguretat Social corresponent al segon mes anterior a la data de sol·licitud d'ajuda; tot això sempre que no incórreguen en cap de les prohibicions que s'estableixen en l'article 13.2 de la Llei 38/2003, de 17 de novembre, i que complisquen la resta de requisits establits en els articles 4 i 31 de les bases reguladores.  
  
2. Les empreses beneficiàries han de desenvolupar activitats enquadrades en la Secció C - Divisions 10 a 33-, o Secció H - Divisions 49 a 52, sempre que les activitats de transport i emmagatzematge siguen referides a mercaderies, de la Classificació Nacional d'Activitats Econòmiques (CNAE 2009).  
3. A l'efecte d'aquesta convocatòria, es considera pime l'entitat les característiques de la qual s'ajusten al que es disposa en l'annex I del Reglament (UE) núm. 651/2014, de la Comissió, de 17 de juny de 2014, pel qual es declaren determinades categories d'ajuda amb el mercat interior en aplicació dels articles 107 i 108 del Tractat (DO L 187 de 26.06.2014).  
  
E. Característiques de l'ajuda  
1. L'ajuda consistirà en una subvenció calculada com un percentatge sobre els costos subvencionables, amb una quantia variable en funció de les dimensions d'empresa:  
 Petita empresa: fins al 45 %.  
 Mitjana empresa: fins al 35 %.  
amb un màxim d'ajuda de 180.000 euros en qualsevol cas.  
2. L'ajuda està subjecta al règim de minimis i això suposa que l'ajuda total de minimis concedida a una única empresa no serà superior a 200.000 euros durant qualsevol període de tres exercicis fiscals. A l'efecte d'aquesta convocatòria, s'entendrà per única empresa la definició establida en l'apartat 2 de l'article 2 del Reglament (CE) núm. 1407/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis. Per a les empreses que fan per compte d'altri operacions de transport de mercaderies per carretera, cal ajustar-se als límits i condicions de l'article 3, apartats 2 i 3 d'aquesta disposició.  
  
F. Costos subvencionables  
1. D'acord amb el que s'estableix en l'article 33 de l'Ordre 27/2016, de 25 de novembre, es consideren subvencionables els costos següents, sempre que estiguen directament relacionats amb les actuacions susceptibles de suport especificades i amb les limitacions que s'estableixen a continuació:  
a) Serveis externs: serveis de consultoria i enginyeria en àrees de ciberseguretat, cloud computing, big data i analytics, robòtica, realitat augmentada, visió artificial, fabricació additiva i de comunicació per a la connectivitat de sistemes. Serveis de consultoria per a disseny de processos digitals. Perquè la proposta siga viable el cost subvencionable en el concepte de serveis externs ha de ser, com a mínim, la menor de les següents quantitats: un 15 % del cost subvencionable total o 25.000 euros.  
b) Actius immaterials: Es consideraran dins d'aquest concepte tant llicències de programari com desenvolupament d'aplicacions i costos per ús d'aplicacions que formen part dels projectes previstos en l'apartat B.2 d'aquest annex V, que inclou per a tots aquests els costos d'implantació: aplicacions de gestió empresarial, solucions de big data i anàlisi, cloud computing, ciberseguretat, així com programari de comunicacions per a facilitar el funcionament de les solucions que integren el projecte.  
  
c) Personal propi: despeses de personal tècnic que participe en el projecte. Es limita el cost horari de personal propi subvencionable a 40 euros/hora com a màxim. A l'efecte de concessió, el cost màxim subvencionable en aquest concepte serà 30.000 euros.  
d) Actius materials: inversions per a l'adquisició i posada en marxa de maquinari, equips de telecomunicació, sistemes embeguts, sensors, robots, dispositius electrònics per a aplicacions de realitat augmentada, visió artificial i automatització avançada, equips per a fabricació additiva; adaptació d'equips productius necessaris per a la implementació de les solucions proposades. No es consideraran subvencionables servidors, ordinadors personals i perifèrics, per a utilitzar-los en aplicacions de gestió.  
2. No es consideren subvencionables els béns i serveis adquirits o prestats per persones, entitats o empreses vinculades amb l'empresa beneficiària, i s'entenen per aquests les que responguen a la definició de l'article 68.2 del Reglament de la Llei general de subvencions, aprovat per Reial decret 887/2006, de 21 de juliol.  
3. En cap cas es consideren despeses subvencionables els impostos indirectes quan siguen susceptibles de recuperació o compensació, ni els impostos sobre la renda.  
  
G. Instrucció i avaluació de sol·licituds Criteris d'avaluació  
1. Perquè un projecte es puga aprovar, ha de tindre una puntuació mínima de 50 punts i sempre que se superen els llindars indicats en cada un dels apartats del següent barem.  
2. Els projectes es prioritzaran atenent els criteris especificats a continuació i la ponderació que s'especifica sobre un total de 100 punts:  
  
a) Qualitat del projecte. Màxim: 50 punts. Llindar mínim: 20 punts.  
  
- Grau de novetat i complexitat del projecte: 0 - 20 punts.  
Es valorarà el grau d'integració de la cadena de valor horitzontal i vertical, així com la diversitat de tecnologies habilitadores utilitzades.  
- Grau de definició i claredat dels objectius del projecte: 0 - 15 punts.  
S'avaluarà el grau de definició dels objectius i de maduresa de la proposta.  
  
- Metodologia, pla de treball i adequació pressupost: 0 - 15 punts.  
  
Es valorarà la qualitat del pla de treball i l'adequació del pressupost del projecte als objectius previstos per a la seua execució correcta.  
b) Viabilitat tècnica. Màxim: 20 punts. Llindar mínim: 5 punts.  
  
- Capacitat i experiència de l'equip de treball que participa en el projecte: 0 - 20 punts.  
Es valorarà la capacitat i experiència consolidada dels recursos externs i del personal de l'empresa que participa en el projecte.  
c) Resultats/Impacte esperable del projecte. Màxim: 20 punts - Llindar mínim: 7 punts.  
- Impacte econòmic dels resultats del projecte: 0 - 15 punts.  
S'avaluarà la repercussió econòmica prevista per l'aplicació del resultat del projecte, es valoraran especialment les previsions d'internacionalització, l'increment en les vendes, la millora de la competitivitat de l'empresa i la creació d'ocupació.  
- Alineació amb polítiques mediambientals: 0 - 5 punts.  
Es valoraran els projectes que afavorisquen la posada en marxa de mesures per al control de processos i contribuir així a la reducció de consums i eficiència energètica.  
d) Característiques de l'empresa sol·licitant. Màxim: 10 punts.  
- L'empresa sol·licitant té un Pla d'igualtat d'oportunitats tot i que no hi siga exigible per la normativa vigent. 0 - 4 punts.  
  
- L'activitat principal de l'empresa està alineada amb les prioritats temàtiques de la Comunitat per al Coneixement i la Innovació del Clima, Climate KIC (Knowledge and Innovation Community of the European Institute of Innovation and Technology for the Climate disponible en http://www.climate-kic.org/), i valorar els projectes amb impacte favorable en simbiosi industrial, control de gasos d'efecte d'hivernacle, sistemes de transport eficients, tècniques de construcció conduents a la reducció d'emissions, gestió de l'aigua, bioeconomia: 0 - 3 punts.  
  
- Percentatge de persones amb diversitat funcional, sobre el total de la plantilla, per damunt del mínim legal exigible. 0 - 3 punts.  
  
  
ANNEX VI  
Ajudes per a projectes d'Innovació de pime.  
Actuació d'Innovació en TEIC (INNOVATeiC-CV)  
  
A més de les condicions generals establides en les bases reguladores i en la resolució de convocatòria són aplicables per a aquest programa les condicions indicades a continuació.  
  
A. Objecte  
Projectes d'Innovació en el desenvolupament de solucions TEIC, que tinguen resultats tangibles al final del termini d'execució del projecte.  
  
B. Actuacions susceptibles de suport  
1. Seran subvencionables els projectes d'innovació en TEIC plantejats en la memòria presentada per les empreses sol·licitants sempre que complisquen els requisits previstos en l'article 32 de les bases reguladores.  
2. Els projectes tindran com a objectiu el desenvolupament de solucions innovadores en l'àmbit de les tecnologies de la informació, de l'electrònica i de les comunicacions, l'aplicació de les quals es puga estendre a diversos usuaris i no es tracte, per tant, de solucions a mida.  
El resultat final del projecte s'haurà de concretar en noves aplicacions, dispositius o solucions, preparades per a la comercialització. S'admetran igualment noves versions d'aplicacions, dispositius i solucions existents, sempre que incorporen noves funcionalitats respecte de versions anteriors d'aquestes.  
Les solucions que requerisquen un procés de personalització es pot considerar que es troben preparades per a comercialitzar-les quan aquest procés no supose la incorporació de noves funcionalitats i la personalització siga una de les característiques del producte i estiga prevista en les condicions de la seua comercialització.  
  
  
C. Requisits generals dels projectes  
1. L'IVACE subvencionarà els projectes d'innovació concretats en la memòria presentada per les empreses sol·licitants sempre que complisquen els requisits previstos en l'article 32 de les bases reguladores.  
2. El projecte significarà un nou desenvolupament per a l'empresa sol·licitant i, per tant, que no s'ha fet amb anterioritat.  
3. El pressupost subvencionable del projecte, calculat com a suma dels imports susceptibles de subvenció, ha de ser igual o superior als 15.000 euros, per la qual cosa no es tindran en compte els projectes amb un pressupost menor.  
4. Els projectes s'han d'iniciar amb posterioritat a l'1 de gener de 2019.  
5. Les inversions subvencionades s'han de mantindre inalterables durant els cinc anys següents al pagament de la subvenció. Aquest requisit s'incomplirà si s'incorre en qualsevol de les circumstàncies següents:  
a) El cessament ?excepte en els casos de fallida no fraudulenta- o la relocalització de l'activitat productiva fora de la Comunitat Valenciana.  
b) El canvi en la titularitat de la inversió que proporcione a una empresa o un organisme públic un avantatge indegut.  
c) Un canvi substancial que afecte la naturalesa, els objectius o les condicions d'execució, del projecte de manera que es menyscaben els objectius originals.  
6. El projecte s'ha d'executar en el marc d'un desenvolupament sostenible i de foment de la conservació, protecció i millora del medi ambient i tindre un certificat que declare la no-afecció del projecte a l'anomenada Xarxa Natura, espai físic d'una protecció mediambiental especial, configurat així per la Unió Europea. La tramitació per a obtindre el certificat esmentat, la farà l'IVACE basant-se en la informació del projecte aportada per l'empresa sol·licitant.  
  
D. Empreses beneficiàries  
1. Poden tindre la consideració d'empreses beneficiàries les pimes amb seu social o establiment de producció situat a la Comunitat Valenciana en el moment de la presentació de la justificació, excepte les que desenvolupen activitats financeres o immobiliàries, sempre que no incórreguen en cap de les prohibicions que s'estableixen en l'article 13.2. de la Llei 38/2003, de 17 de novembre, i que complisquen la resta de requisits establits en els articles 4 i 31 de les bases reguladores.  
  
2. A l'efecte d'aquesta convocatòria, es considera pime l'entitat les característiques de la qual s'ajusten al que es disposa en l'annex I del Reglament (UE) núm. 651/2014, de la Comissió, de 17 de juny de 2014, pel qual es declaren determinades categories d'ajuda amb el mercat interior en aplicació dels articles 107 i 108 del Tractat (DO L 187 de 26.06.2014).  
  
E. Característiques de l'ajuda  
1. L'ajuda consistirà en una subvenció calculada com un percentatge sobre els costos subvencionables, amb una quantia variable en funció de les dimensions d'empresa:  
 Petita empresa: fins al 45 %  
 Mitjana empresa: fins al 35 %.  
amb un màxim d'ajuda de 135.000 euros en qualsevol cas.  
2. L'ajuda està subjecta al règim de minimis i això suposa que l'ajuda total de minimis concedida a una única empresa no serà superior a 200.000 euros durant qualsevol període de tres exercicis fiscals. A l'efecte d'aquesta convocatòria, s'entendrà per única empresa la definició establida en l'apartat 2 de l'article 2 del Reglament (CE) núm. 1407/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis. Per a les empreses que fan per compte d'altri operacions de transport de mercaderies per carretera, cal ajustar-se als límits i condicions de l'article 3, apartats 2 i 3 d'aquesta disposició.  
  
F. Costos subvencionables  
1. D'acord amb el que s'estableix en l'article 33 de l'Ordre 27/2016, de 25 de novembre, es consideren subvencionables els costos següents, sempre que estiguen directament relacionats amb les actuacions susceptibles de suport especificades i amb les limitacions que s'estableixen a continuació:  
a) Serveis externs:  
a.1) Serveis d'assistència tècnica, consultoria i equivalents, per al desenvolupament de les noves solucions.  
a.2) Registre de drets de propietat industrial, altres registres i homologacions. Només seran elegibles les despeses derivades de l'execució del projecte. Per tant, no es consideraran les despeses associades amb altres productes de l'empresa.  
b) Adquisició d'actius immaterials: patents, llicències, know-how o adquisició de llicències de programari necessàries per a ser integrades en el producte final.  
c) Personal propi: despeses de personal tècnic que participe en el projecte. Es limita el cost horari de personal propi subvencionable a 40 euros/hora com a màxim. A l'efecte de concessió, el cost màxim subvencionable en aquest concepte serà de 125.000 euros.  
d) Adquisició d'actius materials: components necessaris per al desenvolupament d'un prototip verificable quan el projecte així ho exigisca. Els actius han de quedar instal·lats en l'establiment productiu de l'empresa beneficiària a la Comunitat Valenciana.  
2. No es consideren subvencionables els béns i serveis adquirits o prestats per persones, entitats o empreses vinculades amb l'empresa beneficiària, i s'entenen per aquests les que responguen a la definició de l'article 68.2 del Reglament de la Llei general de subvencions, aprovat per Reial decret 887/2006, de 21 de juliol.  
3. En cap cas es consideren despeses subvencionables els impostos indirectes quan siguen susceptibles de recuperació o compensació, ni els impostos sobre la renda.  
  
G. Instrucció i avaluació de sol·licituds Criteris d'avaluació  
1. Perquè un projecte es puga aprovar, ha de tindre una puntuació mínima de 50 punts i sempre que se superen els llindars indicats en cada un dels apartats del següent barem.  
2. Els projectes es prioritzaran atenent els criteris especificats a continuació i la ponderació que s'especifica sobre un total de 100 punts:  
  
a) Qualitat del projecte. Màxim: 50 punts. Llindar mínim: 20 punts.  
  
- Grau de novetat i complexitat del projecte: 0-20 punts.  
Es valorarà el grau de novetat i millora que introdueix el projecte en l'àmbit dels productes habituals de l'empresa.  
- Grau de definició i claredat dels objectius del projecte: 0-15 punts.  
  
S'avaluarà el grau de definició dels objectius i de maduresa de la proposta.  
- Metodologia, pla de treball i adequació pressupost: 0-15 punts.  
  
Es valorarà la qualitat del pla de treball i l'adequació del pressupost del projecte als objectius previstos per a la seua execució correcta.  
b) Viabilitat tècnica. Màxim: 20 punts. Llindar mínim: 5 punts.  
  
- Capacitat i experiència de l'equip de treball que participa en el projecte: 0-20 punts.  
Es valorarà l'adequació de recursos per mitjà de la capacitat i experiència consolidada dels recursos externs i del personal de l'empresa que participa en el projecte.  
c) Resultats/Impacte esperable del projecte. Màxim: 20 punts  
- Llindar mínim: 5 punts  
- Impacte econòmic dels resultats del projecte: 0-15 punts.  
S'avaluarà la repercussió econòmica prevista per l'aplicació del resultat del projecte, es valoraran especialment les previsions d'internacionalització, l'increment en les vendes, la millora de la competitivitat de l'empresa i la creació d'ocupació.  
- Complementarietat amb altres iniciatives en matèria d'R+D+I: 0-5 punts.  
Es valorarà l'aplicabilitat del producte obtingut per al desenvolupament de projectes empresarials en alguna de les matèries d'innovació objecte d'aquesta convocatòria.  
d) Característiques de l'empresa sol·licitant. Màxim: 10 punts  
- L'empresa sol·licitant té un Pla d'igualtat d'oportunitats tot i que no hi siga exigible per la normativa vigent. 0 - 4 punts.  
  
- L'activitat principal de l'empresa està alineada amb les prioritats temàtiques de la Comunitat per al Coneixement i la Innovació del Clima, Climate KIC (Knowledge and Innovation Community of the European Institute of Innovation and Technology for the Climate disponible en http://www.climate-kic.org/), i valorar els projectes amb impacte favorable en simbiosi industrial, control de gasos d'efecte d'hivernacle, sistemes de transport eficients, tècniques de construcció conduents a la reducció d'emissions, gestió de l'aigua, bioeconomia: 0-3 punts.  
  
- Percentatge de persones amb diversitat funcional, sobre el total de la plantilla, per damunt del mínim legal exigible. 0 - 3 punts.